title: Οδηγία 2004/117/ΕΚ του Συμβουλίου, της 22ας Δεκεμβρίου 2004, για την τροποποίηση των οδηγιών 66/401/ΕΟΚ, 66/402/ΕΟΚ, 2002/54/ΕΚ, 2002/55/ΕΚ και 2002/57/ΕΚ όσον αφορά τις εξετάσεις που διενεργούνται υπό επίσημη εποπτεία και την ισοδυναμία των σπόρων προς σπορά που παράγονται σε τρίτες χώρες

text:
               18.1.2005

               EL

               Επίσημη Εφημερίδα της Ευρωπαϊκής Ένωσης

               L 14/18

      ΟΔΗΓΊΑ 2004/117/ΕΚ ΤΟΥ ΣΥΜΒΟΥΛΊΟΥ

   της 22ας Δεκεμβρίου 2004
   για την τροποποίηση των οδηγιών 66/401/ΕΟΚ, 66/402/ΕΟΚ, 2002/54/ΕΚ, 2002/55/ΕΚ και 2002/57/ΕΚ όσον αφορά τις εξετάσεις που διενεργούνται υπό επίσημη εποπτεία και την ισοδυναμία των σπόρων προς σπορά που παράγονται σε τρίτες χώρες
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   τη γνώμη της Ευρωπαϊκής Οικονομικής και Κοινωνικής Επιτροπής (2),
   Εκτιμώντας τα ακόλουθα:

               (1)

               Βάσει της οδηγίας 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (3), της οδηγίας 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων δημητριακών προς σπορά (4), της οδηγίας 2002/54/ΕΚ του Συμβουλίου, της 13ης Ιουνίου 2002, περί εμπορίας σπόρων τεύτλων προς σπορά (5), της οδηγίας 2002/55/ΕΚ του Συμβουλίου, της 13ης Ιουνίου 2002, περί εμπορίας σπόρων κηπευτικών προς σπορά (6) και της οδηγίας 2002/57/ΕΚ του Συμβουλίου, της 13ης Ιουνίου 2002, περί εμπορίας των σπόρων προς σπορά των ελαιούχων και κλωστικών φυτών (7), οι σπόροι προς σπορά μπορούν να είναι επίσημα πιστοποιημένοι μόνον όταν οι προϋποθέσεις που πρέπει να πληροί ο σπόρος έχουν προσδιορισθεί σε επίσημες δοκιμές σπόρων προς σπορά βάσει δειγμάτων σπόρων που έχουν ληφθεί επίσημα για το σκοπό της δοκιμής των σπόρων.

               (2)

               Η απόφαση 98/320/ΕΚ της Επιτροπής, της 27ης Απριλίου 1998, για τη διοργάνωση προσωρινού πειράματος δειγματοληψίας και δοκιμής σπόρων προς σπορά βάσει των οδηγιών 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ του Συμβουλίου (8) προβλέπει τη διοργάνωση, σε επίπεδο Κοινότητας, ενός προσωρινού πειράματος με σκοπό την αξιολόγηση του εάν η δειγματοληψία και η δοκιμή των σπόρων προς σπορά υπό επίσημη εποπτεία μπορεί να αποτελεί βελτιωμένη εναλλακτική λύση έναντι των διαδικασιών επίσημης πιστοποίησης των σπόρων προς σπορά, χωρίς σημαντική μείωση της ποιότητας των σπόρων.

               (3)

               Τα αποτελέσματα του πειράματος έδειξαν ότι, κάτω από συγκεκριμένες συνθήκες, οι διαδικασίες επίσημης πιστοποίησης των σπόρων προς σπορά μπορούν να απλουστευθούν χωρίς σημαντική μείωση της ποιότητας των σπόρων σε σύγκριση με αυτήν που επιτυγχάνεται με το σύστημα επίσημης δειγματοληψίας και δοκιμής των σπόρων προς σπορά. Επομένως, ενδείκνυται να προβλεφθεί ότι αυτές οι απλουστευμένες διαδικασίες θα πρέπει να εφαρμοσθούν σε μακροπρόθεσμη βάση και θα πρέπει να επεκταθούν στις καλλιέργειες κηπευτικών.

               (4)

               Η οδηγία 98/96/ΕΚ του Συμβουλίου (9), για την τροποποίηση, μεταξύ άλλων, όσον αφορά τις ανεπίσημες επιτόπιες επιθεωρήσεις, των οδηγιών 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ, ορίζει κανόνες για διαδικασίες πιστοποίησης για επιτόπιες επιθεωρήσεις υπό επίσημη εποπτεία. Μια αναλυτική αξιολόγηση αυτών των διαδικασιών έδειξε ότι οι επιτόπιες επιθεωρήσεις υπό επίσημη εποπτεία θα πρέπει να επεκταθούν ώστε να καλύπτουν όλες τις καλλιέργειες για την παραγωγή πιστοποιημένων σπόρων προς σπορά. Η αξιολόγηση έδειξε επίσης ότι θα πρέπει να μειωθεί το ποσοστό των περιοχών που είχαν προταθεί για επίσημη πιστοποίηση προς έλεγχο και επιθεώρηση από επίσημους επιθεωρητές.

               (5)

               Ενδείκνυται να ευθυγραμμισθεί η οδηγία 2002/54/ΕΚ με τις άλλες οδηγίες για σπόρους προς σπορά όσον αφορά τη δυνατότητα παραχώρησης παρεκκλίσεων στα κράτη μέλη στα οποία η καλλιέργεια τεύτλων και η εμπορία σπόρων τεύτλων προς σπορά είναι μικρής οικονομικής σημασίας.

               (6)

               Το πεδίο κάλυψης της κοινοτικής ισοδυναμίας των σπόρων προς σπορά όσον αφορά τους σπόρους που συγκομίζονται σε τρίτες χώρες είναι σήμερα περιορισμένο σε ορισμένες κατηγορίες σπόρων. Ενόψει ιδίως των εξελίξεων, σε διεθνές επίπεδο, το καθεστώς ισοδυναμίας θα πρέπει να επεκταθεί ώστε να καλύπτει όλα τα είδη σπόρων προς σπορά που ανταποκρίνονται στα χαρακτηριστικά, τις απαιτήσεις εξέτασης και τους όρους εμπορίας και σφράγισης που ορίζονται στις οδηγίες 66/401/ΕΟΚ, 66/402/ΕΟΚ, 2002/54/ΕΚ, 2002/55/ΕΚ και 2002/57/ΕΚ.

               (7)

               Η απόφαση 98/320/ΕΚ λήγει στις 27 Απριλίου 2005. Ενδείκνυται, επομένως, να διατηρηθούν οι κοινοτικοί όροι που διέπουν την εμπορία των σπόρων προς σπορά, οι οποίοι παράγονται σύμφωνα με την εν λόγω απόφαση, εν αναμονή της εφαρμογής των νέων διατάξεων.

               (8)

               Κατά συνέπεια, οι οδηγίες 66/401/ΕΟΚ, 66/402/ΕΟΚ, 2002/54/ΕΚ, 2002/55/ΕΚ και 2002/57/ΕΚ θα πρέπει να τροποποιηθούν αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Η οδηγία 66/401/ΕΟΚ τροποποιείται ως εξής:

               1)

               Στο άρθρο 2, η παράγραφος 1 τροποποιείται ως εξής:

                           α)

                           στο μέρος B σημείο 1, το στοιχείο δ) αντικαθίσταται από το ακόλουθο κείμενο:

                                       «δ)

                                       για τους οποίους έχει αποδειχθεί με επίσημη εξέταση ή, στην περίπτωση των όρων που ορίζονται στο παράρτημα II, είτε με επίσημη εξέταση είτε με εξέταση που διενεργήθηκε υπό επίσημη εποπτεία, ότι πληρούν τους όρους που ορίζονται στα στοιχεία α), β) και γ).»

                           β)

                           στο μέρος B σημείο 2, το στοιχείο δ) αντικαθίσταται από το ακόλουθο κείμενο:

                                       «δ)

                                       για τους οποίους έχει διαπιστωθεί με επίσημη εξέταση ή, στην περίπτωση των όρων που ορίζονται στο παράρτημα ΙΙ, είτε με επίσημη εξέταση είτε με εξέταση που διενεργήθηκε υπό επίσημη εποπτεία, ότι πληρούν τους όρους που ορίζονται στα στοιχεία α), β) και γ).»

                           γ)

                           στο μέρος Γ, το στοιχείο δ) αντικαθίσταται από το ακόλουθο κείμενο:

                                       «δ)

                                       για τους οποίους έχει διαπιστωθεί με επίσημη εξέταση ή με εξέταση που διενεργήθηκε υπό επίσημη εποπτεία, ότι πληρούν τους όρους που ορίζονται στα στοιχεία α), β) και γ).»

                           δ)

                           στο μέρος Γα), το στοιχείο δ) αντικαθίσταται από το ακόλουθο κείμενο:

                                       «δ)

                                       για τους οποίους έχει αποδειχθεί με επίσημη εξέταση ή με εξέταση που διενεργήθηκε υπό επίσημη εποπτεία, ότι πληρούν τους όρους που ορίζονται στα στοιχεία α), β) και γ).»

                           ε)

                           στο μέρος Γβ), το στοιχείο δ) αντικαθίσταται από το ακόλουθο κείμενο:

                                       «δ)

                                       για τους οποίους έχει αποδειχθεί με επίσημη εξέταση ή με εξέταση που διενεργήθηκε υπό επίσημη εποπτεία, ότι πληρούν τους όρους που ορίζονται στα στοιχεία α), β) και γ).»

                           στ)

                           στο μέρος Δ, το στοιχείο γ) αντικαθίσταται από το ακόλουθο κείμενο:

                                       «γ)

                                       για τους οποίους έχει αποδειχθεί με επίσημη εξέταση ή με εξέταση που διενεργήθηκε υπό επίσημη εποπτεία, ότι πληρούν τους όρους που ορίζονται στα στοιχεία α) και β).»

               2)

               Στο άρθρο 2, η παράγραφος 3 αντικαθίσταται από το ακόλουθο κείμενο:
               «3.   Όταν διενεργείται η εξέταση υπό επίσημη εποπτεία που ορίζεται στην παράγραφο 1 μέρος B σημείο 1 στοιχείο δ), στην παράγραφο 1 μέρος B σημείο 2 στοιχείο δ), στην παράγραφο 1 μέρος Γ στοιχείο δ), στην παράγραφο 1 μέρος Γα) στοιχείο δ), στην παράγραφο 1 μέρος Γβ) στοιχείο δ) και στην παράγραφο 1 μέρος Δ στοιχείο γ), πρέπει να πληρούνται οι ακόλουθες απαιτήσεις:

                           A.

                           Επιτόπια επιθεώρηση

                                       α)

                                       Οι επιθεωρητές πρέπει:

                                                   i)

                                                   να έχουν τα απαραίτητα τεχνικά προσόντα·

                                                   ii)

                                                   να μην αποκομίζουν προσωπικό όφελος από τη διενέργεια των επιθεωρήσεων·

                                                   iii)

                                                   να έχουν λάβει επίσημη άδεια από την αρμόδια αρχή πιστοποίησης σπόρων προς σπορά του οικείου κράτους μέλους και η άδεια αυτή να περιλαμβάνει είτε την ορκωμοσία των επιθεωρητών είτε την υπογραφή, εκ μέρους των επιθεωρητών, μιας γραπτής δήλωσης δέσμευσης προς τους κανόνες που διέπουν τις επίσημες εξετάσεις·

                                                   iv)

                                                   να διενεργούν τις επιθεωρήσεις υπό επίσημη εποπτεία σύμφωνα με τους κανόνες που εφαρμόζονται στις επίσημες επιθεωρήσεις.

                                       β)

                                       Η προς επιθεώρηση καλλιέργεια σπόρων προς σπορά πρέπει να προέρχεται από σπόρους που έχουν υποβληθεί σε επίσημο έλεγχο εκ των υστέρων, τα αποτελέσματα του οποίου ήταν ικανοποιητικά.

                                       γ)

                                       Ένα ποσοστό των καλλιεργειών σπόρων προς σπορά πρέπει να ελέγχεται από επίσημους επιθεωρητές. Το ποσοστό αυτό πρέπει να είναι τουλάχιστον 5 %.

                                       δ)

                                       Ένα ποσοστό των δειγμάτων από τις παρτίδες των σπόρων που συγκομίζονται από τις καλλιέργειες σπόρων προς σπορά λαμβάνεται για επίσημο έλεγχο εκ των υστέρων και, κατά περίπτωση, για επίσημη εργαστηριακή δοκιμή των σπόρων προς σπορά όσον αφορά την ταυτοποίηση της ποικιλίας και την καθαρότητα.

                                       ε)

                                       Τα κράτη μέλη καθορίζουν τους κανόνες περί κυρώσεων που επιβάλλονται στις παραβιάσεις των εθνικών διατάξεων οι οποίες θεσπίζονται σύμφωνα με την παρούσα οδηγία και οι οποίες διέπουν την εξέταση υπό επίσημη εποπτεία. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές. Οι κυρώσεις μπορεί να περιλαμβάνουν την ανάκληση της άδειας που προβλέπεται στο στοιχείο α) σημείο iii), από τους επιθεωρητές που κατέχουν επίσημη άδεια και για τους οποίους διαπιστώνεται ότι διέπραξαν, εκ προθέσεως ή εξ αμελείας, παράβαση των κανόνων που διέπουν τις επίσημες εξετάσεις. Τα κράτη μέλη διασφαλίζουν ότι η τυχόν πιστοποίηση του εξεταζόμενου σπόρου προς σπορά ακυρώνεται στην περίπτωση τέτοιας παράβασης, εκτός αν μπορεί να αποδειχθεί ότι ο εν λόγω σπόρος εξακολουθεί να πληροί όλες τις σχετικές απαιτήσεις.

                           B.

                           Δοκιμή σπόρων προς σπορά

                                       α)

                                       Η δοκιμή σπόρων προς σπορά διενεργείται από εργαστήρια δοκιμών σπόρων προς σπορά, τα οποία έχουν εγκριθεί για το σκοπό αυτό από την αρχή πιστοποίησης σπόρων προς σπορά του οικείου κράτους μέλους, υπό τους όρους των στοιχείων β) έως δ).

                                       β)

                                       Το εργαστήριο δοκιμής σπόρων διαθέτει υπεύθυνο αναλυτή σπόρων προς σπορά, ο οποίος φέρει την άμεση ευθύνη για τις τεχνικές δραστηριότητες του εργαστηρίου και διαθέτει τα αναγκαία προσόντα για την τεχνική διαχείριση τον εργαστηρίου δοκιμής σπόρων προς σπορά.
                                       Οι αναλυτές σπόρων προς σπορά του εργαστηρίου διαθέτουν τα αναγκαία τεχνικά προσόντα που αποκτώνται στο πλαίσιο εκπαιδευτικών μαθημάτων που διοργανώνονται υπό τους όρους που εφαρμόζονται σε επίσημους αναλυτές σπόρων προς σπορά και επιβεβαιώνονται με επίσημες εξετάσεις.
                                       Το εργαστήριο πρέπει να διαθέτει εγκαταστάσεις και εξοπλισμό, ο οποίος θεωρείται επισήμως από την αρχή πιστοποίησης σπόρων προς σπορά ότι είναι ικανοποιητικός για τους σκοπούς δοκιμής σπόρων προς σπορά, στο πλαίσιο της έγκρισης.
                                       Πρέπει να διενεργεί δοκιμή σπόρων προς σπορά σύμφωνα με τις ισχύουσες διεθνείς μεθόδους.

                                       γ)

                                       Το εργαστήριο δοκιμής σπόρων προς σπορά είναι:

                                                   i)

                                                   ανεξάρτητο εργαστήριο,
                                                   ή

                                                   ii)

                                                   εργαστήριο που ανήκει σε επιχείρηση σπόρων προς σπορά.

                                             Στην περίπτωση που αναφέρεται στο σημείο ii), το εργαστήριο μπορεί να διενεργεί τη δοκιμή σπόρων προς σπορά μόνο σε παρτίδες σπόρων προς σπορά που έχουν παραχθεί για λογαριασμό της επιχείρησης σπόρων προς σπορά στην οποία ανήκει, εκτός εάν έχει συμφωνηθεί άλλως μεταξύ της επιχείρησης σπόρων προς σπορά στην οποία ανήκει, του αιτούντος την πιστοποίηση και της αρχής πιστοποίησης σπόρων προς σπορά.

                                       δ)

                                       Η δραστηριότητα του εργαστηρίου όσον αφορά τη δοκιμή σπόρων προς σπορά υπόκειται στην κατάλληλη εποπτεία από την αρχή πιστοποίησης σπόρων προς σπορά.

                                       ε)

                                       Για τους σκοπούς της εποπτείας που αναφέρεται στο στοιχείο δ), ένα ποσοστό των παρτίδων σπόρων προς σπορά που κατατίθενται για επίσημη πιστοποίηση υποβάλλεται σε δοκιμή ελέγχου με επίσημη δοκιμή των σπόρων προς σπορά. Το ποσοστό αυτό καλύπτει καταρχήν όσον το δυνατόν περισσότερο ομοιόμορφα τα φυσικά και νομικά πρόσωπα που καταθέτουν σπόρους προς σπορά για πιστοποίηση, καθώς και τα κατατιθέμενα είδη σπόρων, αλλά μπορεί επίσης να προσανατολίζεται στην εξάλειψη συγκεκριμένων αμφιβολιών. Το ποσοστό αυτό πρέπει να είναι τουλάχιστον 5 %.

                                       στ)

                                       Τα κράτη μέλη καθορίζουν τους κανόνες περί κυρώσεων που επιβάλλονται στις παραβιάσεις των εθνικών διατάξεων οι οποίες θεσπίζονται σύμφωνα με την παρούσα οδηγία και οι οποίες διέπουν την εξέταση υπό επίσημη εποπτεία. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές. Οι κυρώσεις μπορεί να περιλαμβάνουν την ανάκληση της άδειας που προβλέπεται στο στοιχείο α) από τα εργαστήρια δοκιμής σπόρων προς σπορά που κατέχουν επίσημη άδεια και για τα οποία διαπιστώνεται ότι διέπραξαν, εκ προθέσεως ή εξ αμελείας, παράβαση των κανόνων που διέπουν τις επίσημες εξετάσεις. Τα κράτη μέλη διασφαλίζουν ότι η τυχόν πιστοποίηση του εξεταζόμενου σπόρου προς σπορά ακυρώνεται στην περίπτωση τέτοιας παράβασης εκτός αν μπορεί να αποδειχθεί ότι ο εν λόγω σπόρος εξακολουθεί να πληροί όλες τις σχετικές απαιτήσεις.»

               3)

               Στο άρθρο 2 παράγραφος 4, το δεύτερο εδάφιο διαγράφεται.

               4)

               Το άρθρο 7 τροποποιείται ως εξής:

                           α)

                           η παράγραφος 1 αντικαθίσταται από το ακόλουθο κείμενο:
                           «1.   Τα κράτη μέλη απαιτούν, για τον έλεγχο των ποικιλιών, την εξέταση των σπόρων προς σπορά για πιστοποίηση και την εξέταση των σπόρων προς σπορά για εμπορία, τα δείγματα να λαμβάνονται επίσημα ή υπό επίσημη εποπτεία σύμφωνα με κατάλληλες μεθόδους. Ωστόσο, η δειγματοληψία σπόρων προς σπορά με σκοπό τον έλεγχο δυνάμει του άρθρου 19 πραγματοποιείται επίσημα.»

                           β)

                           παρεμβάλλονται οι ακόλουθες παράγραφοι:
                           «1α.   Όταν διενεργείται η δειγματοληψία σπόρων προς σπορά υπό επίσημη εποπτεία που προβλέπεται στην παράγραφο 1, πρέπει να τηρούνται οι ακόλουθες απαιτήσεις:

                                       α)

                                       η δειγματοληψία σπόρων προς σπορά διενεργείται από δειγματολήπτες σπόρων προς σπορά που έχουν εξουσιοδοτηθεί για το σκοπό αυτό από την αρχή πιστοποίησης σπόρων προς σπορά του οικείου κράτους μέλους υπό τους όρους που ορίζονται στα στοιχεία β), γ), και δ)·

                                       β)

                                       οι δειγματολήπτες διαθέτουν τα αναγκαία τεχνικά προσόντα, τα οποία απέκτησαν στο πλαίσιο εκπαιδευτικών μαθημάτων που διοργανώνονται βάσει όρων που εφαρμόζονται σε επίσημους δειγματολήπτες σπόρων προς σπορά και επιβεβαιώνονται με επίσημες εξετάσεις.
                                       Πρέπει να διενεργούν δειγματοληψία σπόρων προς σπορά σύμφωνα με τις ισχύουσες διεθνείς μεθόδους·

                                       γ)

                                       οι δειγματολήπτες σπόρων προς σπορά είναι:

                                                   i)

                                                   ανεξάρτητα φυσικά πρόσωπα·

                                                   ii)

                                                   πρόσωπα που απασχολούνται από φυσικά ή νομικά πρόσωπα, των οποίων οι δραστηριότητες δεν αφορούν την παραγωγή, την καλλιέργεια, τη μεταποίηση ή την εμπορία σπόρων προς σπορά·
                                                   ή

                                                   iii)

                                                   πρόσωπα που απασχολούνται από φυσικά ή νομικά πρόσωπα, των οποίων οι δραστηριότητες αφορούν την παραγωγή, την καλλιέργεια, τη μεταποίηση ή την εμπορία σπόρων προς σπορά.

                                             Στην περίπτωση που αναφέρεται στο σημείο iii), ο δειγματολήπτης σπόρων προς σπορά μπορεί να διενεργεί δειγματοληψία σπόρων προς σπορά μόνο σε παρτίδες σπόρων προς σπορά που παράγονται για λογαριασμό του εργοδότη του, εκτός εάν έχει συμφωνηθεί άλλως μεταξύ του εργοδότη του, του αιτούντος την πιστοποίηση και της αρχής πιστοποίησης σπόρων προς σπορά·

                                       δ)

                                       η δραστηριότητα των δειγματοληπτών σπόρων προς σπορά υπόκειται σε κατάλληλη εποπτεία της αρχής πιστοποίησης σπόρων προς σπορά. Όταν χρησιμοποιείται αυτόματη δειγματοληψία, πρέπει να ακολουθούνται οι δέουσες διαδικασίες υπό επίσημη εποπτεία·

                                       ε)

                                       για τους σκοπούς της εποπτείας που αναφέρεται στο στοιχείο δ), ένα ποσοστό των παρτίδων σπόρων προς σπορά που κατατίθενται για επίσημη πιστοποίηση υποβάλλεται σε δειγματοληπτικό έλεγχο από επίσημους δειγματολήπτες σπόρων προς σπορά. Το ποσοστό αυτό καλύπτει καταρχήν όσο το δυνατόν περισσότερο ομοιόμορφα τα φυσικά και νομικά πρόσωπα που καταθέτουν σπόρους προς σπορά για πιστοποίηση, καθώς και τα κατατιθέμενα είδη σπόρων, αλλά μπορεί επίσης να προσανατολίζεται στην εξάλειψη συγκεκριμένων αμφιβολιών. Το ποσοστό αυτό πρέπει να είναι τουλάχιστον 5 %. Ο εν λόγω δειγματοληπτικός έλεγχος δεν εφαρμόζεται στην αυτόματη δειγματοληψία.
                                       Τα κράτη μέλη συγκρίνουν τα δείγματα των σπόρων προς σπορά που επελέγησαν επίσημα με εκείνα της ίδιας παρτίδας σπόρων προς σπορά που επελέγησαν υπό επίσημη εποπτεία·

                                       στ)

                                       τα κράτη μέλη καθορίζουν τους κανόνες περί κυρώσεων που επιβάλλονται στις παραβιάσεις των εθνικών διατάξεων οι οποίες θεσπίζονται σύμφωνα με την παρούσα οδηγία και οι οποίες διέπουν την εξέταση υπό επίσημη εποπτεία. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές. Οι κυρώσεις μπορεί να περιλαμβάνουν την ανάκληση της άδειας που προβλέπεται στο στοιχείο α) από τους δειγματολήπτες σπόρων προς σπορά που κατέχουν επίσημη άδεια και για τους οποίους διαπιστώνεται ότι έχουν διαπράξει, εκ προθέσεως ή εξ αμελείας, παράβαση των κανόνων που διέπουν τις επίσημες εξετάσεις. Τα κράτη μέλη διασφαλίζουν ότι η τυχόν πιστοποίηση του εξεταζόμενου σπόρου προς σπορά ακυρώνεται στην περίπτωση τέτοιας παράβασης, εκτός αν μπορεί να αποδειχθεί ότι ο εν λόγω σπόρος εξακολουθεί να πληροί όλες τις σχετικές απαιτήσεις.

                                 1β.   Σύμφωνα με τη διαδικασία του άρθρου 21 παράγραφος 2, μπορούν να θεσπίζονται και άλλα μέτρα που θα εφαρμόζονται στη διενέργεια δειγματοληψίας σπόρων προς σπορά υπό επίσημη εποπτεία.»

               5)

               Στο άρθρο 15, η παράγραφος 3 αντικαθίσταται από το ακόλουθο κείμενο:
               «3.   Τα κράτη μέλη προβλέπουν επίσης ότι οι σπόροι προς σπορά κτηνοτροφικών φυτών που συγκομίζεται σε τρίτη χώρα πιστοποιούνται επίσημα, μετά από αίτηση, εάν:

                           α)

                           έχουν παραχθεί απευθείας από:

                                       i)

                                       βασικούς σπόρους προς σπορά ή πιστοποιημένους σπόρους προς σπορά που έχουν πιστοποιηθεί επίσημα σε ένα ή περισσότερα κράτη μέλη ή σε τρίτη χώρα στην οποία έχει χορηγηθεί ισοδυναμία βάσει του άρθρου 16 παράγραφος 1 στοιχείο β),
                                       ή

                                       ii)

                                       διασταύρωση βασικών σπόρων προς σπορά που έχουν πιστοποιηθεί επίσημα σε ένα κράτος μέλος με βασικούς σπόρους προς σπορά που έχουν πιστοποιηθεί επίσημα σε τρίτη χώρα που αναφέρεται στο σημείο i)·

                           β)

                           έχουν υποβληθεί σε επιτόπια επιθεώρηση που πληροί τους όρους που ορίζονται σε μια απόφαση περί ισοδυναμίας, η οποία έχει ληφθεί βάσει του άρθρου 16 παράγραφος 1 στοιχείο α) για τη σχετική κατηγορία·

                           γ)

                           η επίσημη επιθεώρηση απέδειξε ότι πληρούνται οι όροι που ορίζονται στο παράρτημα II για την ίδια κατηγορία.»

               6)

               Στο άρθρο 16 παράγραφος 1, το στοιχείο β) αντικαθίσταται από το ακόλουθο κείμενο:

                           «β)

                           οι σπόροι προς σπορά των κτηνοτροφικών φυτών που συγκομίζονται σε τρίτη χώρα και παρέχουν τις ίδιες εγγυήσεις όσον αφορά τα χαρακτηριστικά τους και τις διευθετήσεις για την εξέτασή τους, για την εξακρίβωση της ταυτότητας, για τη σήμανση και για τον έλεγχο είναι ισοδύναμοι ως προς τις απόψεις αυτές με τους σπόρους προς σπορά που συγκομίζονται στο εσωτερικό της Κοινότητας και συμμορφώνονται με τις διατάξεις της παρούσας οδηγίας.»

         Άρθρο 2
   Η οδηγία 66/402/ΕΟΚ τροποποιείται ως εξής:

               1)

               Στο άρθρο 2, η παράγραφος 1 τροποποιείται ως εξής:

                           α)

                           στο μέρος Γ, το στοιχείο δ) αντικαθίσταται από το ακόλουθο κείμενο:

                                       «δ)

                                       για τους οποίους έχει αποδειχθεί με επίσημη εξέταση ή, στην περίπτωση των όρων που ορίζονται στο παράρτημα II, είτε με επίσημη εξέταση είτε με εξέταση που διενεργήθηκε υπό επίσημη εποπτεία, ότι πληρούν τους όρους που ορίζονται στα στοιχεία α), β) και γ).»

                           β)

                           στο μέρος Γα), το στοιχείο γ) αντικαθίσταται από το ακόλουθο κείμενο:

                                       «γ)

                                       για τους οποίους έχει διαπιστωθεί με επίσημη εξέταση ή, στην περίπτωση των όρων που ορίζονται στο παράρτημα ΙΙ, είτε με επίσημη εξέταση είτε με εξέταση που διενεργήθηκε υπό επίσημη εποπτεία, ότι πληρούν τους όρους που ορίζονται στα στοιχεία α) και β).»

                           γ)

                           στο μέρος Δ σημείο 1, το στοιχείο δ) αντικαθίσταται από το ακόλουθο κείμενο:

                                       «δ)

                                       για τους οποίους έχει διαπιστωθεί με επίσημη εξέταση ή, στην περίπτωση των όρων που ορίζονται στο παράρτημα ΙΙ, είτε με επίσημη εξέταση είτε με εξέταση που διενεργήθηκε υπό επίσημη εποπτεία, ότι πληρούν τους όρους που ορίζονται στα στοιχεία α), β) και γ).»

                           δ)

                           στο μέρος Δ σημείο 2, το στοιχείο β) αντικαθίσταται από το ακόλουθο κείμενο:

                                       «β)

                                       για τους οποίους έχει διαπιστωθεί με επίσημη εξέταση ή, στην περίπτωση των όρων που ορίζονται στο παράρτημα ΙΙ, είτε με επίσημη εξέταση είτε με εξέταση που διενεργήθηκε υπό επίσημη εποπτεία, ότι πληρούν τους όρους που ορίζονται στο στοιχείο α).»

                           ε)

                           στο μέρος Δ σημείο 3, το στοιχείο γ) αντικαθίσταται από το ακόλουθο κείμενο:

                                       «γ)

                                       για τους οποίους έχει διαπιστωθεί με επίσημη εξέταση ή, στην περίπτωση των όρων που ορίζονται στο παράρτημα ΙΙ, είτε με επίσημη εξέταση είτε με εξέταση που διενεργήθηκε υπό επίσημη εποπτεία, ότι πληρούν τους όρους που ορίζονται στα στοιχεία α) και β).»

                           στ)

                           στο μέρος E, το στοιχείο δ) αντικαθίσταται από το ακόλουθο κείμενο:

                                       «δ)

                                       για τους οποίους έχει διαπιστωθεί με επίσημη εξέταση ή με εξέταση που διενεργήθηκε υπό επίσημη εποπτεία ότι πληρούν τους όρους που ορίζονται στα στοιχεία α), β) και γ).»

                           ζ)

                           στο μέρος ΣΤ, το στοιχείο δ) αντικαθίσταται από το ακόλουθο κείμενο:

                                       «δ)

                                       για τους οποίους έχει διαπιστωθεί με επίσημη εξέταση ή με εξέταση που διενεργήθηκε υπό επίσημη εποπτεία ότι πληρούν τους όρους που ορίζονται στα στοιχεία α), β) και γ).»

                           η)

                           στο μέρος Ζ, το στοιχείο δ) αντικαθίσταται από το ακόλουθο κείμενο:

                                       «δ)

                                       για τους οποίους έχει διαπιστωθεί με επίσημη εξέταση ή με εξέταση που διενεργήθηκε υπό επίσημη εποπτεία ότι πληρούν τους όρους που ορίζονται στα στοιχεία α), β) και γ).»

               2)

               Στο άρθρο 2, η παράγραφος 3 αντικαθίσταται από το ακόλουθο κείμενο:
               «3.   Όταν διενεργείται η εξέταση υπό επίσημη εποπτεία που ορίζεται στην παράγραφο 1 μέρος Γ στοιχείο δ), στην παράγραφο 1 μέρος Γα) στοιχείο γ), στην παράγραφο 1 μέρος Δ σημείο 1 στοιχείο δ), στην παράγραφο 1 μέρος Δ σημείο 2 στοιχείο β), στην παράγραφο 1 μέρος Δ σημείο 3 στοιχείο γ), στην παράγραφο 1 μέρος E στοιχείο δ), στην παράγραφο 1 μέρος ΣΤ στοιχείο δ) και στην παράγραφο 1 μέρος Ζ στοιχείο δ), πρέπει να πληρούνται οι ακόλουθες απαιτήσεις:

                           A.

                           Επιτόπια επιθεώρηση

                                       α)

                                       Οι επιθεωρητές πρέπει:

                                                   i)

                                                   να έχουν τα απαραίτητα τεχνικά προσόντα·

                                                   ii)

                                                   να μην αποκομίζουν προσωπικό όφελος από τη διενέργεια των επιθεωρήσεων·

                                                   iii)

                                                   να έχουν λάβει επίσημη άδεια από την αρμόδια αρχή πιστοποίησης σπόρων προς σπορά του οικείου κράτους μέλους και η άδεια αυτή να περιλαμβάνει είτε την ορκωμοσία των επιθεωρητών είτε την υπογραφή, εκ μέρους των επιθεωρητών, μιας γραπτής δήλωσης δέσμευσης προς τους κανόνες που διέπουν τις επίσημες εξετάσεις·

                                                   iv)

                                                   να διενεργούν τις επιθεωρήσεις υπό επίσημη εποπτεία σύμφωνα με τους κανόνες που εφαρμόζονται στις επίσημες επιθεωρήσεις.

                                       β)

                                       Η προς επιθεώρηση καλλιέργεια σπόρων προς σπορά πρέπει να προέρχεται από σπόρους που έχουν υποβληθεί σε επίσημο έλεγχο εκ των υστέρων, τα αποτελέσματα του οποίου ήταν ικανοποιητικά.

                                       γ)

                                       Ένα ποσοστό των καλλιεργειών σπόρων προς σπορά πρέπει να ελέγχεται από επίσημους επιθεωρητές. Το ποσοστό αυτό πρέπει να είναι τουλάχιστον 5 %.

                                       δ)

                                       Ένα ποσοστό των δειγμάτων από τις παρτίδες των σπόρων που συγκομίζονται από τις καλλιέργειες σπόρων προς σπορά λαμβάνεται για επίσημο έλεγχο εκ των υστέρων και, κατά περίπτωση, για επίσημη εργαστηριακή δοκιμή των σπόρων προς σπορά όσον αφορά την ταυτοποίηση της ποικιλίας και την καθαρότητα.

                                       ε)

                                       Τα κράτη μέλη καθορίζουν τους κανόνες περί κυρώσεων που επιβάλλονται στις παραβιάσεις των εθνικών διατάξεων οι οποίες θεσπίζονται σύμφωνα με την παρούσα οδηγία και οι οποίες διέπουν την εξέταση υπό επίσημη εποπτεία. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές. Οι κυρώσεις μπορεί να περιλαμβάνουν την ανάκληση της άδειας που προβλέπεται στο στοιχείο α) σημείο iii) από τους επιθεωρητές που κατέχουν επίσημη άδεια και για τους οποίους διαπιστώνεται ότι διέπραξαν, εκ προθέσεως ή εξ αμελείας, παράβαση των κανόνων που διέπουν τις επίσημες εξετάσεις. Τα κράτη μέλη διασφαλίζουν ότι η τυχόν πιστοποίηση του εξεταζόμενου σπόρου προς σπορά ακυρώνεται στην περίπτωση τέτοιας παράβασης, εκτός αν μπορεί να αποδειχθεί ότι ο εν λόγω σπόρος εξακολουθεί να πληροί όλες τις σχετικές απαιτήσεις.

                           B.

                           Δοκιμή σπόρων προς σπορά

                                       α)

                                       Η δοκιμή σπόρων προς σπορά διενεργείται από εργαστήρια δοκιμών σπόρων προς σπορά, τα οποία έχουν εγκριθεί για το σκοπό αυτό από την αρχή πιστοποίησης σπόρων προς σπορά του οικείου κράτους μέλους, υπό τους όρους των στοιχείων β) έως δ).

                                       β)

                                       Το εργαστήριο δοκιμής σπόρων διαθέτει υπεύθυνο αναλυτή σπόρων προς σπορά, ο οποίος φέρει την άμεση ευθύνη για τις τεχνικές δραστηριότητες του εργαστηρίου και διαθέτει τα αναγκαία προσόντα για την τεχνική διαχείριση τον εργαστηρίου δοκιμής σπόρων προς σπορά.
                                       Οι αναλυτές σπόρων προς σπορά του εργαστηρίου διαθέτουν τα αναγκαία τεχνικά προσόντα που αποκτώνται στο πλαίσιο εκπαιδευτικών μαθημάτων που διοργανώνονται υπό τους όρους που εφαρμόζονται σε επίσημους αναλυτές σπόρων προς σπορά και επιβεβαιώνονται με επίσημες εξετάσεις.
                                       Το εργαστήριο πρέπει να διαθέτει εγκαταστάσεις και εξοπλισμό, ο οποίος θεωρείται επισήμως από την αρχή πιστοποίησης σπόρων προς σπορά ότι είναι ικανοποιητικός για τους σκοπούς δοκιμής σπόρων προς σπορά, στο πλαίσιο της έγκρισης.
                                       Πρέπει να διενεργεί δοκιμή σπόρων προς σπορά σύμφωνα με τις ισχύουσες διεθνείς μεθόδους.

                                       γ)

                                       Το εργαστήριο δοκιμής σπόρων προς σπορά είναι:

                                                   i)

                                                   ανεξάρτητο εργαστήριο,
                                                   ή

                                                   ii)

                                                   εργαστήριο που ανήκει σε επιχείρηση σπόρων προς σπορά.

                                             Στην περίπτωση που αναφέρεται στο σημείο ii), το εργαστήριο μπορεί να διενεργεί τη δοκιμή σπόρων προς σπορά μόνο σε παρτίδες σπόρων προς σπορά που έχουν παραχθεί για λογαριασμό της επιχείρησης σπόρων προς σπορά στην οποία ανήκει, εκτός εάν έχει συμφωνηθεί άλλως μεταξύ της επιχείρησης σπόρων προς σπορά στην οποία ανήκει, του αιτούντος την πιστοποίηση και της αρμόδιας αρχής πιστοποίησης σπόρων προς σπορά.

                                       δ)

                                       Η δραστηριότητα του εργαστηρίου όσον αφορά τη δοκιμή σπόρων προς σπορά υπόκειται στην κατάλληλη εποπτεία από την αρχή πιστοποίησης σπόρων προς σπορά.

                                       ε)

                                       Για τους σκοπούς της εποπτείας που αναφέρεται στο στοιχείο δ), ένα ποσοστό των παρτίδων σπόρων προς σπορά που κατατίθενται για επίσημη πιστοποίηση υποβάλλεται σε δοκιμή ελέγχου με επίσημη δοκιμή των σπόρων προς σπορά. Το ποσοστό αυτό καλύπτει καταρχήν όσον το δυνατόν περισσότερο ομοιόμορφα τα φυσικά και νομικά πρόσωπα που καταθέτουν σπόρους προς σπορά για πιστοποίηση, καθώς και τα κατατιθέμενα είδη σπόρων, αλλά μπορεί επίσης να προσανατολίζεται στην εξάλειψη συγκεκριμένων αμφιβολιών. Το ποσοστό αυτό πρέπει να είναι τουλάχιστον 5 %.

                                       στ)

                                       Τα κράτη μέλη καθορίζουν τους κανόνες περί κυρώσεων που επιβάλλονται στις παραβιάσεις των εθνικών διατάξεων οι οποίες θεσπίζονται σύμφωνα με την παρούσα οδηγία και οι οποίες διέπουν την εξέταση υπό επίσημη εποπτεία. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές. Οι κυρώσεις μπορεί να περιλαμβάνουν την ανάκληση της άδειας που προβλέπεται στο στοιχείο α) από τα εργαστήρια δοκιμής σπόρων προς σπορά που κατέχουν επίσημη άδεια και για τα οποία διαπιστώνεται ότι διέπραξαν, εκ προθέσεως ή εξ αμελείας, παράβαση των κανόνων που διέπουν τις επίσημες εξετάσεις. Τα κράτη μέλη διασφαλίζουν ότι η τυχόν πιστοποίηση του εξεταζόμενου σπόρου προς σπορά ακυρώνεται στην περίπτωση τέτοιας παράβασης εκτός αν μπορεί να αποδειχθεί ότι ο εν λόγω σπόρος εξακολουθεί να πληροί όλες τις σχετικές απαιτήσεις.»

               3)

               Στο άρθρο 2 παράγραφος 4, το δεύτερο εδάφιο διαγράφεται.

               4)

               Το άρθρο 7 τροποποιείται ως εξής:

                           α)

                           η παράγραφος 1 αντικαθίσταται από το ακόλουθο κείμενο:
                           «1.   Τα κράτη μέλη απαιτούν, για τον έλεγχο των ποικιλιών και για την εξέταση των σπόρων προς σπορά για πιστοποίηση, τα δείγματα να λαμβάνονται επίσημα ή υπό επίσημη εποπτεία σύμφωνα με κατάλληλες μεθόδους. Ωστόσο, η δειγματοληψία σπόρων προς σπορά με σκοπό τον έλεγχο δυνάμει του άρθρου 19 πραγματοποιείται επίσημα.»

                           β)

                           παρεμβάλλονται οι ακόλουθες παράγραφοι:
                           «1α.   Όταν διενεργείται η δειγματοληψία σπόρων προς σπορά υπό επίσημη εποπτεία που προβλέπεται στην παράγραφο 1, πρέπει να τηρούνται οι ακόλουθες απαιτήσεις:

                                       α)

                                       η δειγματοληψία σπόρων προς σπορά διενεργείται από δειγματολήπτες σπόρων προς σπορά που έχουν εξουσιοδοτηθεί για το σκοπό αυτό από την αρχή πιστοποίησης σπόρων προς σπορά του οικείου κράτους μέλους υπό τους όρους που ορίζονται στα στοιχεία β), γ), και δ)·

                                       β)

                                       οι δειγματολήπτες διαθέτουν τα αναγκαία τεχνικά προσόντα, τα οποία απέκτησαν στο πλαίσιο εκπαιδευτικών μαθημάτων που διοργανώνονται βάσει όρων που εφαρμόζονται σε επίσημους δειγματολήπτες σπόρων προς σπορά και επιβεβαιώνονται με επίσημες εξετάσεις.
                                       Πρέπει να διενεργούν δειγματοληψία σπόρων προς σπορά σύμφωνα με τις ισχύουσες διεθνείς μεθόδους·

                                       γ)

                                       οι δειγματολήπτες σπόρων προς σπορά είναι:

                                                   i)

                                                   ανεξάρτητα φυσικά πρόσωπα·

                                                   ii)

                                                   πρόσωπα που απασχολούνται από φυσικά ή νομικά πρόσωπα, των οποίων οι δραστηριότητες δεν αφορούν την παραγωγή, την καλλιέργεια, τη μεταποίηση ή την εμπορία σπόρων προς σπορά,
                                                   ή

                                                   iii)

                                                   πρόσωπα που απασχολούνται από φυσικά ή νομικά πρόσωπα, των οποίων οι δραστηριότητες αφορούν την παραγωγή, την καλλιέργεια, τη μεταποίηση ή την εμπορία σπόρων προς σπορά.

                                             Στην περίπτωση που αναφέρεται στο σημείο iii), ο δειγματολήπτης σπόρων προς σπορά μπορεί να διενεργεί δειγματοληψία σπόρων προς σπορά μόνο σε παρτίδες σπόρων προς σπορά που παράγονται για λογαριασμό του εργοδότη του, εκτός εάν έχει συμφωνηθεί άλλως μεταξύ του εργοδότη του, του αιτούντος την πιστοποίηση και της αρχής πιστοποίησης σπόρων προς σπορά·

                                       δ)

                                       η δραστηριότητα των δειγματοληπτών σπόρων προς σπορά υπόκειται στην κατάλληλη εποπτεία της αρχής πιστοποίησης σπόρων προς σπορά. Όταν χρησιμοποιείται αυτόματη δειγματοληψία, πρέπει να ακολουθούνται οι δέουσες διαδικασίες υπό επίσημη εποπτεία·

                                       ε)

                                       για τους σκοπούς της εποπτείας που αναφέρεται στο στοιχείο δ), ένα ποσοστό των παρτίδων σπόρων προς σπορά που κατατίθενται για επίσημη πιστοποίηση υποβάλλεται σε δειγματοληπτικό έλεγχο από επίσημους δειγματολήπτες σπόρων προς σπορά. Το ποσοστό αυτό καλύπτει καταρχήν όσο το δυνατόν περισσότερο ομοιόμορφα τα φυσικά και νομικά πρόσωπα που καταθέτουν σπόρους προς σπορά για πιστοποίηση, καθώς και τα κατατιθέμενα είδη σπόρων, αλλά μπορεί επίσης να προσανατολίζεται στην εξάλειψη συγκεκριμένων αμφιβολιών. Το ποσοστό αυτό πρέπει να είναι τουλάχιστον 5 %. Ο εν λόγω δειγματοληπτικός έλεγχος δεν εφαρμόζεται στην αυτόματη δειγματοληψία.
                                       Τα κράτη μέλη συγκρίνουν τα δείγματα των σπόρων προς σπορά που επελέγησαν επίσημα με εκείνα της ίδιας παρτίδας σπόρων προς σπορά που επελέγησαν υπό επίσημη εποπτεία·

                                       στ)

                                       τα κράτη μέλη καθορίζουν τους κανόνες περί κυρώσεων που επιβάλλονται στις παραβιάσεις των εθνικών διατάξεων οι οποίες θεσπίζονται σύμφωνα με την παρούσα οδηγία και οι οποίες διέπουν την εξέταση υπό επίσημη εποπτεία. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές. Οι κυρώσεις μπορεί να περιλαμβάνουν την ανάκληση της άδειας που προβλέπεται στο στοιχείο α) από τους δειγματολήπτες σπόρων προς σπορά που κατέχουν επίσημη άδεια και για τους οποίους διαπιστώνεται ότι διέπραξαν, εκ προθέσεως ή εξ αμελείας, παράβαση των κανόνων που διέπουν τις επίσημες εξετάσεις. Τα κράτη μέλη διασφαλίζουν ότι η τυχόν πιστοποίηση του εξεταζόμενου σπόρου προς σπορά ακυρώνεται στην περίπτωση τέτοιας παράβασης, εκτός αν μπορεί να αποδειχθεί ότι ο εν λόγω σπόρος εξακολουθεί να πληροί όλες τις σχετικές απαιτήσεις.

                                 1β.   Σύμφωνα με τη διαδικασία του άρθρου 21 παράγραφος 2, μπορούν να θεσπίζονται και άλλα μέτρα που θα εφαρμόζονται στη διενέργεια δειγματοληψίας σπόρων προς σπορά υπό επίσημη εποπτεία.»

               5)

               Στο άρθρο 15, η παράγραφος 3 αντικαθίσταται από το ακόλουθο κείμενο:
               «3.   Τα κράτη μέλη προβλέπουν επίσης ότι οι σπόροι σιτηρών προς σπορά που συγκομίζονται σε τρίτη χώρα πιστοποιούνται επίσημα, μετά από αίτηση, εάν:

                           α)

                           έχουν παραχθεί απευθείας από:

                                       i)

                                       βασικούς σπόρους προς σπορά ή πιστοποιημένους σπόρους προς σπορά που έχουν πιστοποιηθεί επίσημα σε ένα ή περισσότερα κράτη μέλη ή σε τρίτη χώρα στην οποία έχει χορηγηθεί ισοδυναμία βάσει του άρθρου 16 παράγραφος 1 στοιχείο β),
                                       ή

                                       ii)

                                       διασταύρωση βασικών σπόρων προς σπορά που έχουν πιστοποιηθεί επίσημα σε ένα κράτος μέλος με βασικούς σπόρους προς σπορά που έχουν πιστοποιηθεί επίσημα σε τρίτη χώρα που αναφέρεται στο σημείο i)·

                           β)

                           έχουν υποβληθεί σε επιτόπια επιθεώρηση που πληροί τους όρους που ορίζονται σε μια απόφαση περί ισοδυναμίας η οποία έχει ληφθεί βάσει του άρθρου 16 παράγραφος 1 στοιχείο α) για τη σχετική κατηγορία·

                           γ)

                           η επίσημη επιθεώρηση απέδειξε ότι πληρούνται οι όροι που ορίζονται στο παράρτημα II για την ίδια κατηγορία.»

               6)

               Στο άρθρο 16 παράγραφος 1, το στοιχείο β) αντικαθίσταται από το ακόλουθο κείμενο:

                           «β)

                           οι σπόροι σιτηρών προς σπορά που συγκομίζονται σε τρίτη χώρα και παρέχουν τις ίδιες εγγυήσεις όσον αφορά τα χαρακτηριστικά τους και τις διευθετήσεις για την εξέτασή τους, για την εξακρίβωση της ταυτότητας, για τη σήμανση και για τον έλεγχο είναι ισοδύναμοι ως προς τις απόψεις αυτές με τους σπόρους προς σπορά που συγκομίζονται στο εσωτερικό της Κοινότητας και συμμορφώνονται με τις διατάξεις της παρούσας οδηγίας.»

         Άρθρο 3
   Η οδηγία 2002/54/ΕΚ τροποποιείται ως εξής:

               1)

               Στο άρθρο 2, η παράγραφος 1 τροποποιείται ως εξής:

                           α)

                           στο στοιχείο γ), το σημείο iv) αντικαθίσταται από το ακόλουθο κείμενο:

                                       «iv)

                                       για τους οποίους έχει διαπιστωθεί με επίσημη εξέταση ή, στην περίπτωση των όρων που ορίζονται στο παράρτημα I μέρος B, είτε με επίσημη εξέταση είτε με εξέταση που διενεργήθηκε υπό επίσημη εποπτεία, ότι πληρούν τους όρους που ορίζονται στα σημεία i), ii) και iii).»

                           β)

                           στο στοιχείο δ), το σημείο iv) αντικαθίσταται από το ακόλουθο κείμενο:

                                       «iv)

                                       για τους οποίους έχει διαπιστωθεί με επίσημη εξέταση ή με εξέταση που διενεργήθηκε υπό επίσημη εποπτεία ότι πληρούν τους όρους που ορίζονται στα σημεία i), ii) και iii).»

               2)

               Στο άρθρο 2, η παράγραφος 3 αντικαθίσταται από το ακόλουθο κείμενο:
               «3.   Όταν διενεργείται η εξέταση υπό επίσημη εποπτεία που ορίζεται στην παράγραφο 1 στοιχείο γ) σημείο iv) και στην παράγραφο 1 στοιχείο δ) σημείο iv), πρέπει να πληρούνται οι ακόλουθες απαιτήσεις:

                           A.

                           Επιτόπια επιθεώρηση

                                       α)

                                       Οι επιθεωρητές πρέπει:

                                                   i)

                                                   να έχουν τα απαραίτητα τεχνικά προσόντα·

                                                   ii)

                                                   να μην αποκομίζουν προσωπικό όφελος από τη διενέργεια των επιθεωρήσεων·

                                                   iii)

                                                   να έχουν λάβει επίσημη άδεια από την αρμόδια αρχή πιστοποίησης σπόρων προς σπορά του οικείου κράτους μέλους και η άδεια αυτή να περιλαμβάνει είτε την ορκωμοσία των επιθεωρητών είτε την υπογραφή, εκ μέρους των επιθεωρητών, μιας γραπτής δήλωσης δέσμευσης προς τους κανόνες που διέπουν τις επίσημες εξετάσεις·

                                                   iv)

                                                   να διενεργούν τις επιθεωρήσεις υπό επίσημη εποπτεία σύμφωνα με τους κανόνες που εφαρμόζονται στις επίσημες επιθεωρήσεις.

                                       β)

                                       Η προς επιθεώρηση καλλιέργεια σπόρων προς σπορά πρέπει να προέρχεται από σπόρους που έχουν υποβληθεί σε επίσημο έλεγχο εκ των υστέρων, τα αποτελέσματα του οποίου ήταν ικανοποιητικά.

                                       γ)

                                       Ένα ποσοστό των καλλιεργειών σπόρων προς σπορά πρέπει να ελέγχεται από επίσημους επιθεωρητές. Το ποσοστό αυτό πρέπει να είναι τουλάχιστον 5 %.

                                       δ)

                                       Ένα ποσοστό των δειγμάτων από τις παρτίδες των σπόρων που συγκομίζονται από τις καλλιέργειες σπόρων προς σπορά λαμβάνεται για επίσημο έλεγχο εκ των υστέρων και, κατά περίπτωση, για επίσημη εργαστηριακή δοκιμή των σπόρων προς σπορά όσον αφορά την ταυτοποίηση της ποικιλίας και την καθαρότητα.

                                       ε)

                                       Τα κράτη μέλη καθορίζουν τους κανόνες περί κυρώσεων που επιβάλλονται στις παραβιάσεις των εθνικών διατάξεων οι οποίες θεσπίζονται σύμφωνα με την παρούσα οδηγία και οι οποίες διέπουν την εξέταση υπό επίσημη εποπτεία. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές. Οι κυρώσεις μπορεί να περιλαμβάνουν την ανάκληση της άδειας που προβλέπεται στο στοιχείο α) σημείο iii) από τους επιθεωρητές που κατέχουν επίσημη άδεια και για τους οποίους διαπιστώνεται ότι διέπραξαν, εκ προθέσεως ή εξ αμελείας, παράβαση των κανόνων που διέπουν τις επίσημες εξετάσεις. Τα κράτη μέλη διασφαλίζουν ότι η τυχόν πιστοποίηση του εξεταζόμενου σπόρου προς σπορά ακυρώνεται στην περίπτωση τέτοιας παράβασης εκτός αν μπορεί να αποδειχθεί ότι ο εν λόγω σπόρος εξακολουθεί να πληροί όλες τις σχετικές απαιτήσεις.

                           Β.

                           Δοκιμή σπόρων προς σπορά

                                       α)

                                       Η δοκιμή σπόρων προς σπορά διενεργείται από εργαστήρια δοκιμών σπόρων προς σπορά, τα οποία έχουν εγκριθεί για το σκοπό αυτό από την αρχή πιστοποίησης σπόρων προς σπορά του οικείου κράτους μέλους υπό τους όρους των στοιχείων β) έως δ).

                                       β)

                                       Το εργαστήριο δοκιμής σπόρων διαθέτει υπεύθυνο αναλυτή σπόρων προς σπορά, ο οποίος φέρει την άμεση ευθύνη για τις τεχνικές δραστηριότητες του εργαστηρίου και διαθέτει τα αναγκαία προσόντα για την τεχνική διαχείριση τον εργαστηρίου δοκιμής σπόρων προς σπορά.
                                       Οι αναλυτές σπόρων προς σπορά του εργαστηρίου διαθέτουν τα αναγκαία τεχνικά προσόντα που αποκτώνται στο πλαίσιο εκπαιδευτικών μαθημάτων που διοργανώνονται υπό τους όρους που εφαρμόζονται σε επίσημους αναλυτές σπόρων προς σπορά και επιβεβαιώνονται με επίσημες εξετάσεις.
                                       Το εργαστήριο πρέπει να διαθέτει εγκαταστάσεις και εξοπλισμό, ο οποίος θεωρείται επισήμως από την αρχή πιστοποίησης σπόρων προς σπορά ότι είναι ικανοποιητικός για τους σκοπούς δοκιμής σπόρων προς σπορά, στο πλαίσιο της έγκρισης.
                                       Πρέπει να διενεργεί δοκιμή σπόρων προς σπορά σύμφωνα με τις ισχύουσες διεθνείς μεθόδους.

                                       γ)

                                       Το εργαστήριο δοκιμής σπόρων προς σπορά είναι:

                                                   i)

                                                   ανεξάρτητο εργαστήριο,
                                                   ή

                                                   ii)

                                                   εργαστήριο που ανήκει σε επιχείρηση σπόρων προς σπορά.

                                             Στην περίπτωση που αναφέρεται στο σημείο ii), το εργαστήριο μπορεί να διενεργεί τη δοκιμή σπόρων προς σπορά μόνο σε παρτίδες σπόρων προς σπορά που έχουν παραχθεί για λογαριασμό της επιχείρησης σπόρων προς σπορά στην οποία ανήκει, εκτός εάν έχει συμφωνηθεί άλλως μεταξύ της επιχείρησης σπόρων προς σπορά στην οποία ανήκει, του αιτούντος την πιστοποίηση και της αρχής πιστοποίησης σπόρων προς σπορά.

                                       δ)

                                       Η δραστηριότητα του εργαστηρίου όσον αφορά τη δοκιμή σπόρων προς σπορά υπόκειται στην κατάλληλη εποπτεία από την αρχή πιστοποίησης σπόρων προς σπορά.

                                       ε)

                                       Για τους σκοπούς της εποπτείας που αναφέρεται στο στοιχείο δ), ένα ποσοστό των παρτίδων σπόρων προς σπορά που κατατίθενται για επίσημη πιστοποίηση υποβάλλεται σε δοκιμή ελέγχου με επίσημη δοκιμή των σπόρων προς σπορά. Το ποσοστό αυτό καλύπτει καταρχήν όσον το δυνατόν περισσότερο ομοιόμορφα τα φυσικά και νομικά πρόσωπα που καταθέτουν σπόρους προς σπορά για πιστοποίηση, καθώς και τα κατατιθέμενα είδη σπόρων, αλλά μπορεί επίσης να προσανατολίζεται στην εξάλειψη συγκεκριμένων αμφιβολιών. Το ποσοστό αυτό πρέπει να είναι τουλάχιστον 5 %.

                                       στ)

                                       Τα κράτη μέλη καθορίζουν τους κανόνες περί κυρώσεων που επιβάλλονται στις παραβιάσεις των εθνικών διατάξεων οι οποίες θεσπίζονται σύμφωνα με την παρούσα οδηγία και οι οποίες διέπουν την εξέταση υπό επίσημη εποπτεία. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές. Οι κυρώσεις μπορεί να περιλαμβάνουν την ανάκληση της άδειας που προβλέπεται στο στοιχείο α) από τα εργαστήρια δοκιμής σπόρων προς σπορά που κατέχουν επίσημη άδεια και για τα οποία διαπιστώνεται ότι διέπραξαν, εκ προθέσεως ή εξ αμελείας, παράβαση των κανόνων που διέπουν τις επίσημες εξετάσεις. Τα κράτη μέλη διασφαλίζουν ότι η τυχόν πιστοποίηση του εξεταζόμενου σπόρου προς σπορά ακυρώνεται στην περίπτωση τέτοιας παράβασης, εκτός αν μπορεί να αποδειχθεί ότι ο εν λόγω σπόρος εξακολουθεί να πληροί όλες τις σχετικές απαιτήσεις.»

               3)

               Στο άρθρο 2 παράγραφος 4, το δεύτερο εδάφιο διαγράφεται.

               4)

               Το άρθρο 9 τροποποιείται ως εξής:

                           α)

                           η παράγραφος 1 αντικαθίσταται από το ακόλουθο κείμενο:
                           «1.   Τα κράτη μέλη απαιτούν, για τον έλεγχο των ποικιλιών και για την εξέταση των σπόρων προς σπορά για πιστοποίηση, τα δείγματα να λαμβάνονται επίσημα ή υπό επίσημη εποπτεία σύμφωνα με κατάλληλες μεθόδους. Ωστόσο, η δειγματοληψία σπόρων προς σπορά με σκοπό τον έλεγχο δυνάμει του άρθρου 25 πραγματοποιείται επίσημα.»

                           β)

                           παρεμβάλλονται οι ακόλουθες παράγραφοι:
                           «1α.   Όταν διενεργείται η δειγματοληψία σπόρων προς σπορά υπό επίσημη εποπτεία που προβλέπεται στην παράγραφο 1, πρέπει να τηρούνται οι ακόλουθες απαιτήσεις:

                                       α)

                                       η δειγματοληψία σπόρων προς σπορά διενεργείται από δειγματολήπτες σπόρων προς σπορά που έχουν εξουσιοδοτηθεί για το σκοπό αυτό από την αρχή πιστοποίησης σπόρων προς σπορά του οικείου κράτους μέλους υπό τους όρους που ορίζονται στα στοιχεία β), γ), και δ)·

                                       β)

                                       οι δειγματολήπτες διαθέτουν τα αναγκαία τεχνικά προσόντα, τα οποία απέκτησαν στο πλαίσιο εκπαιδευτικών μαθημάτων που διοργανώνονται βάσει όρων που εφαρμόζονται σε επίσημους δειγματολήπτες σπόρων προς σπορά και επιβεβαιώνονται με επίσημες εξετάσεις.
                                       Πρέπει να διενεργούν δειγματοληψία σπόρων προς σπορά σύμφωνα με τις ισχύουσες διεθνείς μεθόδους·

                                       γ)

                                       οι δειγματολήπτες σπόρων προς σπορά είναι:

                                                   i)

                                                   ανεξάρτητα φυσικά πρόσωπα·

                                                   ii)

                                                   πρόσωπα που απασχολούνται από φυσικά ή νομικά πρόσωπα, των οποίων οι δραστηριότητες δεν αφορούν την παραγωγή, την καλλιέργεια, τη μεταποίηση ή την εμπορία σπόρων προς σπορά,
                                                   ή

                                                   iii)

                                                   πρόσωπα που απασχολούνται από φυσικά ή νομικά πρόσωπα, των οποίων οι δραστηριότητες αφορούν την παραγωγή, την καλλιέργεια, τη μεταποίηση ή την εμπορία σπόρων προς σπορά.

                                             Στην περίπτωση που αναφέρεται στο σημείο iii), ο δειγματολήπτης σπόρων προς σπορά μπορεί να διενεργεί δειγματοληψία σπόρων προς σπορά μόνο σε παρτίδες σπόρων προς σπορά που παράγονται για λογαριασμό του εργοδότη του, εκτός εάν έχει συμφωνηθεί άλλως μεταξύ του εργοδότη του, του αιτούντος την πιστοποίηση και της αρχής πιστοποίησης σπόρων προς σπορά·

                                       δ)

                                       η δραστηριότητα των δειγματοληπτών σπόρων προς σπορά υπόκειται στην κατάλληλη εποπτεία της αρχής πιστοποίησης σπόρων προς σπορά. Όταν χρησιμοποιείται αυτόματη δειγματοληψία, πρέπει να ακολουθούνται οι δέουσες διαδικασίες υπό επίσημη εποπτεία·

                                       ε)

                                       για τους σκοπούς της εποπτείας που αναφέρεται στο στοιχείο δ), ένα ποσοστό των παρτίδων σπόρων προς σπορά που κατατίθενται για επίσημη πιστοποίηση υποβάλλεται σε δειγματοληπτικό έλεγχο από επίσημους δειγματολήπτες σπόρων προς σπορά. Το ποσοστό αυτό καλύπτει καταρχήν όσο το δυνατόν περισσότερο ομοιόμορφα τα φυσικά και νομικά πρόσωπα που καταθέτουν σπόρους προς σπορά για πιστοποίηση, αλλά μπορεί επίσης να προσανατολίζεται στην εξάλειψη συγκεκριμένων αμφιβολιών. Το ποσοστό αυτό πρέπει να είναι τουλάχιστον 5 %. Ο εν λόγω δειγματοληπτικός έλεγχος δεν εφαρμόζεται στην αυτόματη δειγματοληψία.
                                       Τα κράτη μέλη συγκρίνουν τα δείγματα των σπόρων προς σπορά που επελέγησαν επίσημα με εκείνα της ίδιας παρτίδας σπόρων προς σπορά που επελέγησαν υπό επίσημη εποπτεία·

                                       στ)

                                       τα κράτη μέλη καθορίζουν τους κανόνες περί κυρώσεων που επιβάλλονται στις παραβιάσεις των εθνικών διατάξεων οι οποίες θεσπίζονται σύμφωνα με την παρούσα οδηγία και οι οποίες διέπουν την εξέταση υπό επίσημη εποπτεία. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές. Οι κυρώσεις μπορεί να περιλαμβάνουν την ανάκληση της άδειας που προβλέπεται στο στοιχείο α) από τους δειγματολήπτες σπόρων προς σπορά που κατέχουν επίσημη άδεια και για τους οποίους διαπιστώνεται ότι διέπραξαν, εκ προθέσεως ή εξ αμελείας, παράβαση των κανόνων που διέπουν τις επίσημες εξετάσεις. Τα κράτη μέλη διασφαλίζουν ότι η τυχόν πιστοποίηση του εξεταζόμενου σπόρου προς σπορά ακυρώνεται στην περίπτωση τέτοιας παράβασης, εκτός αν μπορεί να αποδειχθεί ότι ο εν λόγω σπόρος εξακολουθεί να πληροί όλες τις σχετικές απαιτήσεις.

                                 1β.   Σύμφωνα με τη διαδικασία που ορίζεται στο άρθρο 28 παράγραφος 2, μπορούν να θεσπίζονται και άλλα μέτρα που θα εφαρμόζονται στη διενέργεια δειγματοληψίας σπόρων προς σπορά υπό επίσημη εποπτεία.»

               5)

               Στο άρθρο 22, η παράγραφος 3 αντικαθίσταται από το ακόλουθο κείμενο:
               «3.   Τα κράτη μέλη προβλέπουν επίσης ότι οι σπόροι τεύτλων προς σπορά που συγκομίζονται σε τρίτη χώρα πιστοποιείται επίσημα, μετά από αίτηση, εάν:

                           α)

                           έχουν παραχθεί απευθείας από βασικούς σπόρους προς σπορά που έχουν πιστοποιηθεί επίσημα σε ένα ή περισσότερα κράτη μέλη ή σε τρίτη χώρα στην οποία έχει χορηγηθεί ισοδυναμία βάσει του άρθρου 23 παράγραφος 1 στοιχείο β)·

                           β)

                           έχουν υποβληθεί σε επιτόπια επιθεώρηση που ικανοποιεί τους όρους που ορίζονται σε μια απόφαση περί ισοδυναμίας η οποία έχει ληφθεί βάσει του άρθρου 23 παράγραφος 1 στοιχείο α) για τη σχετική κατηγορία·

                           γ)

                           η επίσημη επιθεώρηση απέδειξε ότι πληρούνται οι όροι που ορίζονται στο παράρτημα I μέρος B για την ίδια κατηγορία.»

               6)

               Στο άρθρο 23 παράγραφος 1, το στοιχείο β) αντικαθίσταται από το ακόλουθο κείμενο:

                           «β)

                           οι σπόροι τεύτλων προς σπορά που συγκομίζονται σε τρίτη χώρα και παρέχουν τις ίδιες εγγυήσεις όσον αφορά τα χαρακτηριστικά τους και τις διευθετήσεις για την εξέτασή τους, για την εξακρίβωση της ταυτότητας, για τη σήμανση και για τον έλεγχο είναι ισοδύναμοι ως προς τις απόψεις αυτές με τους σπόρους προς σπορά που συγκομίζονται στο εσωτερικό της Κοινότητας και συμμορφώνονται με τις διατάξεις της παρούσας οδηγίας.»

               7)

               Μετά το άρθρο 30 παρεμβάλλεται το ακόλουθο άρθρο:
               «Άρθρο 30α
               Σύμφωνα με τη διαδικασία του άρθρου 28 παράγραφος 2, ένα κράτος μέλος μπορεί, κατόπιν σχετικού αιτήματος, να απαλλάσσεται, πλήρως ή εν μέρει, από την υποχρέωση εφαρμογής των διατάξεων της παρούσας οδηγίας, εξαιρέσει του άρθρου 20, εφόσον η καλλιέργεια τεύτλων και η εμπορία σπόρων τεύτλων είναι μικρής οικονομικής σημασίας στο έδαφός του.»

         Άρθρο 4
   Η οδηγία 2002/57/ΕΚ τροποποιείται ως εξής:

               1)

               Στο άρθρο 2, η παράγραφος 1 τροποποιείται ως εξής:

                           α)

                           στο στοιχείο γ), το σημείο iv) αντικαθίσταται από το ακόλουθο κείμενο:

                                       «iv)

                                       για τους οποίους έχει διαπιστωθεί με επίσημη εξέταση ή, στην περίπτωση των όρων που ορίζονται στο παράρτημα ΙΙ, είτε με επίσημη εξέταση είτε με εξέταση που διενεργήθηκε υπό επίσημη εποπτεία, ότι πληρούν τους όρους που ορίζονται στα σημεία i), ii) και iii).»

                           β)

                           στο στοιχείο δ) σημείο 1, το σημείο ii) αντικαθίσταται από το ακόλουθο κείμενο:

                                       «ii)

                                       για τους οποίους έχει διαπιστωθεί με επίσημη εξέταση ή, στην περίπτωση των όρων που ορίζονται στο παράρτημα II, είτε με επίσημη εξέταση είτε με εξέταση που διενεργήθηκε υπό επίσημη εποπτεία, ότι πληρούν τους όρους που ορίζονται στο σημείο i).»

                           γ)

                           στο στοιχείο δ) σημείο 2, το σημείο iii) αντικαθίσταται από το ακόλουθο κείμενο:

                                       «iii)

                                       για τους οποίους έχει διαπιστωθεί με επίσημη εξέταση ή, στην περίπτωση των όρων που ορίζονται στο παράρτημα II, είτε με επίσημη εξέταση είτε με εξέταση που διενεργήθηκε υπό επίσημη εποπτεία, ότι πληρούν τους όρους που ορίζονται στα σημεία i) και ii).»

                           δ)

                           στο στοιχείο ε), το σημείο iv) αντικαθίσταται από το ακόλουθο κείμενο:

                                       «iv)

                                       για τους οποίους έχει διαπιστωθεί με επίσημη εξέταση ή με εξέταση που διενεργήθηκε υπό επίσημη εποπτεία ότι πληρούν τους όρους που ορίζονται στα σημεία i), ii) και iii).»

                           ε)

                           στο στοιχείο στ), το σημείο iv) αντικαθίσταται από το ακόλουθο κείμενο:

                                       «iv)

                                       για τους οποίους έχει διαπιστωθεί με επίσημη εξέταση ή με εξέταση που διενεργήθηκε υπό επίσημη εποπτεία ότι πληρούν τους όρους που ορίζονται στα σημεία i), ii) και iii).»

                           στ)

                           στο στοιχείο ζ), το σημείο iv) αντικαθίσταται από το ακόλουθο κείμενο:

                                       «iv)

                                       για τους οποίους έχει διαπιστωθεί με επίσημη εξέταση ή με εξέταση που διενεργήθηκε υπό επίσημη εποπτεία ότι πληρούν τους όρους που ορίζονται στα σημεία i), ii) και iii).»

                           ζ)

                           στο στοιχείο η), το σημείο iv) αντικαθίσταται από το ακόλουθο κείμενο:

                                       «iv)

                                       για τους οποίους έχει διαπιστωθεί με επίσημη εξέταση ή με εξέταση που διενεργήθηκε υπό επίσημη εποπτεία ότι πληρούν τους όρους που ορίζονται στα σημεία i), ii) και iii).»

                           η)

                           στο στοιχείο θ), το σημείο iv) αντικαθίσταται από το ακόλουθο κείμενο:

                                       «iv)

                                       για τους οποίους έχει διαπιστωθεί με επίσημη εξέταση ή με εξέταση που διενεργήθηκε υπό επίσημη εποπτεία ότι πληρούν τους όρους που ορίζονται στα σημεία i), ii) και iii).»

                           θ)

                           στο στοιχείο ι), το σημείο iii) αντικαθίσταται από το ακόλουθο κείμενο:

                                       «iii)

                                       για τους οποίους έχει διαπιστωθεί με επίσημη εξέταση ή με εξέταση που διενεργήθηκε υπό επίσημη εποπτεία ότι πληρούν τους όρους που ορίζονται στα σημεία i) και ii).»

               2)

               Στο άρθρο 2, η παράγραφος 5 αντικαθίσταται από το ακόλουθο κείμενο:
               «5.   Όταν διενεργείται η εξέταση υπό επίσημη εποπτεία που ορίζεται στην παράγραφο 1 στοιχείο γ) σημείο iv), στην παράγραφο 1 στοιχείο δ) σημείο 1 υπό ii), στην παράγραφο 1 στοιχείο δ) σημείο 2 υπό iii), στην παράγραφο 1 στοιχείο ε) σημείο iv), στην παράγραφο 1 στοιχείο στ) σημείο iv), στην παράγραφο 1 στοιχείο ζ) σημείο iv), στην παράγραφο 1 στοιχείο η) σημείο iv), στην παράγραφο 1 στοιχείο θ) σημείο iv) και στην παράγραφο 1 στοιχείο ι) σημείο iii), πρέπει να πληρούνται οι ακόλουθες απαιτήσεις:

                           Α.

                           Επιτόπια επιθεώρηση

                                       α)

                                       Οι επιθεωρητές πρέπει:

                                                   i)

                                                   να έχουν τα απαραίτητα τεχνικά προσόντα·

                                                   ii)

                                                   να μην αποκομίζουν προσωπικό όφελος από τη διενέργεια των επιθεωρήσεων·

                                                   iii)

                                                   να έχουν λάβει επίσημη άδεια από την αρμόδια αρχή πιστοποίησης σπόρων προς σπορά του οικείου κράτους μέλους και η άδεια αυτή να περιλαμβάνει είτε την ορκωμοσία των επιθεωρητών είτε την υπογραφή, εκ μέρους των επιθεωρητών, μιας γραπτής δήλωσης δέσμευσης προς τους κανόνες που διέπουν τις επίσημες εξετάσεις·

                                                   iv)

                                                   να διενεργούν τις επιθεωρήσεις υπό επίσημη εποπτεία σύμφωνα με τους κανόνες που εφαρμόζονται στις επίσημες επιθεωρήσεις.

                                       β)

                                       Η προς επιθεώρηση καλλιέργεια σπόρων προς σπορά πρέπει να προέρχεται από σπόρους που έχουν υποβληθεί σε επίσημο έλεγχο εκ των υστέρων, τα αποτελέσματα του οποίου ήταν ικανοποιητικά.

                                       γ)

                                       Ένα ποσοστό των καλλιεργειών σπόρων προς σπορά πρέπει να ελέγχεται από επίσημους επιθεωρητές. Το ποσοστό αυτό πρέπει να είναι τουλάχιστον 5 %.

                                       δ)

                                       Ένα ποσοστό των δειγμάτων από τις παρτίδες των σπόρων που συγκομίζονται από τις καλλιέργειες σπόρων προς σπορά λαμβάνεται για επίσημο έλεγχο εκ των υστέρων και, κατά περίπτωση, για επίσημη εργαστηριακή δοκιμή των σπόρων προς σπορά όσον αφορά την ταυτοποίηση της ποικιλίας και την καθαρότητα.

                                       ε)

                                       Το κράτος μέλος καθορίζει τους κανόνες περί κυρώσεων που επιβάλλονται στις παραβιάσεις των εθνικών διατάξεων οι οποίες θεσπίζονται σύμφωνα με την παρούσα οδηγία και οι οποίες διέπουν την εξέταση υπό επίσημη εποπτεία. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές. Οι κυρώσεις μπορεί να περιλαμβάνουν την ανάκληση της άδειας που προβλέπεται στο στοιχείο α) σημείο iii) από τους επιθεωρητές που κατέχουν επίσημη άδεια και για τους οποίους διαπιστώνεται ότι διέπραξαν, εκ προθέσεως ή εξ αμελείας, παράβαση των κανόνων που διέπουν τις επίσημες εξετάσεις. Τα κράτη μέλη διασφαλίζουν ότι η τυχόν πιστοποίηση του εξεταζόμενου σπόρου προς σπορά ακυρώνεται στην περίπτωση τέτοιας παράβασης, εκτός αν μπορεί να αποδειχθεί ότι ο εν λόγω σπόρος εξακολουθεί να πληροί όλες τις σχετικές απαιτήσεις.

                           Β.

                           Δοκιμή σπόρων προς σπορά

                                       α)

                                       Η δοκιμή σπόρων προς σπορά διενεργείται από εργαστήρια δοκιμών σπόρων προς σπορά, τα οποία έχουν εγκριθεί για το σκοπό αυτό από την αρχή πιστοποίησης σπόρων προς σπορά του οικείου κράτους μέλους, υπό τους όρους των στοιχείων β) έως δ).

                                       β)

                                       Το εργαστήριο δοκιμής σπόρων διαθέτει υπεύθυνο αναλυτή σπόρων προς σπορά, ο οποίος φέρει την άμεση ευθύνη για τις τεχνικές δραστηριότητες του εργαστηρίου και διαθέτει τα αναγκαία προσόντα για την τεχνική διαχείριση τον εργαστηρίου δοκιμής σπόρων προς σπορά.
                                       Οι αναλυτές σπόρων προς σπορά του εργαστηρίου διαθέτουν τα αναγκαία τεχνικά προσόντα που αποκτώνται στο πλαίσιο εκπαιδευτικών μαθημάτων που διοργανώνονται υπό τους όρους που εφαρμόζονται σε επίσημους αναλυτές σπόρων προς σπορά και επιβεβαιώνονται με επίσημες εξετάσεις.
                                       Το εργαστήριο πρέπει να διαθέτει εγκαταστάσεις και εξοπλισμό, ο οποίος θεωρείται επισήμως από την αρχή πιστοποίησης σπόρων προς σπορά ότι είναι ικανοποιητικός για τους σκοπούς δοκιμής σπόρων προς σπορά, στο πλαίσιο της έγκρισης.
                                       Πρέπει να διενεργεί δοκιμή σπόρων προς σπορά σύμφωνα με τις ισχύουσες διεθνείς μεθόδους.

                                       γ)

                                       Το εργαστήριο δοκιμής σπόρων προς σπορά είναι:

                                                   i)

                                                   ανεξάρτητο εργαστήριο,
                                                   ή

                                                   ii)

                                                   εργαστήριο που ανήκει σε επιχείρηση σπόρων προς σπορά.

                                             Στην περίπτωση που αναφέρεται στο σημείο ii), το εργαστήριο μπορεί να διενεργεί τη δοκιμή σπόρων προς σπορά μόνο σε παρτίδες σπόρων προς σπορά που έχουν παραχθεί για λογαριασμό της επιχείρησης σπόρων προς σπορά στην οποία ανήκει, εκτός εάν έχει συμφωνηθεί άλλως μεταξύ της επιχείρησης σπόρων προς σπορά στην οποία ανήκει, του αιτούντος την πιστοποίηση και της αρχής πιστοποίησης σπόρων προς σπορά.

                                       δ)

                                       Η δραστηριότητα του εργαστηρίου όσον αφορά τη δοκιμή σπόρων προς σπορά υπόκειται στην κατάλληλη εποπτεία από την αρχή πιστοποίησης σπόρων προς σπορά.

                                       ε)

                                       Για τους σκοπούς της εποπτείας που αναφέρεται στο στοιχείο δ), ένα ποσοστό των παρτίδων σπόρων προς σπορά που κατατίθενται για επίσημη πιστοποίηση υποβάλλεται σε δοκιμή ελέγχου με επίσημη δοκιμή των σπόρων προς σπορά. Το ποσοστό αυτό καλύπτει καταρχήν όσον το δυνατόν περισσότερο ομοιόμορφα τα φυσικά και νομικά πρόσωπα που καταθέτουν σπόρους προς σπορά για πιστοποίηση, καθώς και τα κατατιθέμενα είδη σπόρων, αλλά μπορεί επίσης να προσανατολίζεται στην εξάλειψη συγκεκριμένων αμφιβολιών. Το ποσοστό αυτό πρέπει να είναι τουλάχιστον 5 %.

                                       στ)

                                       Τα κράτη μέλη καθορίζουν τους κανόνες περί κυρώσεων που επιβάλλονται στις παραβιάσεις των εθνικών διατάξεων οι οποίες θεσπίζονται σύμφωνα με την παρούσα οδηγία και οι οποίες διέπουν την εξέταση υπό επίσημη εποπτεία. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές. Οι κυρώσεις μπορεί να περιλαμβάνουν την ανάκληση της άδειας που προβλέπεται στο στοιχείο α) από τα εργαστήρια δοκιμής σπόρων προς σπορά που κατέχουν επίσημη άδεια και για τα οποία διαπιστώνεται ότι διέπραξαν, εκ προθέσεως ή εξ αμελείας, παράβαση των κανόνων που διέπουν τις επίσημες εξετάσεις. Τα κράτη μέλη διασφαλίζουν ότι η τυχόν πιστοποίηση του εξεταζόμενου σπόρου προς σπορά ακυρώνεται στην περίπτωση τέτοιας παράβασης, εκτός αν μπορεί να αποδειχθεί ότι ο εν λόγω σπόρος εξακολουθεί να πληροί όλες τις σχετικές απαιτήσεις.»

               3)

               Στο άρθρο 2 παράγραφος 6, το δεύτερο εδάφιο διαγράφεται.

               4)

               Το άρθρο 9 τροποποιείται ως εξής:

                           α)

                           η παράγραφος 1 αντικαθίσταται από το ακόλουθο κείμενο:
                           «1.   Τα κράτη μέλη απαιτούν, για τον έλεγχο των ποικιλιών, την εξέταση των σπόρων προς σπορά για πιστοποίηση και την εξέταση των σπόρων προς σπορά για εμπορία, τα δείγματα να λαμβάνονται επίσημα ή υπό επίσημη εποπτεία σύμφωνα με κατάλληλες μεθόδους. Ωστόσο, η δειγματοληψία σπόρων προς σπορά με σκοπό τον έλεγχο δυνάμει του άρθρου 22 πραγματοποιείται επίσημα.»

                           β)

                           παρεμβάλλονται οι ακόλουθες παράγραφοι:
                           «1α.   Όταν διενεργείται η δειγματοληψία σπόρων προς σπορά υπό επίσημη εποπτεία που προβλέπεται στην παράγραφο 1, πρέπει να τηρούνται οι ακόλουθες απαιτήσεις:

                                       α)

                                       η δειγματοληψία σπόρων προς σπορά διενεργείται από δειγματολήπτες σπόρων προς σπορά που έχουν εξουσιοδοτηθεί για το σκοπό αυτό από την αρχή πιστοποίησης σπόρων προς σπορά του οικείου κράτους μέλους υπό τους όρους που ορίζονται στα στοιχεία β), γ), και δ)·

                                       β)

                                       οι δειγματολήπτες διαθέτουν τα αναγκαία τεχνικά προσόντα, τα οποία απέκτησαν στο πλαίσιο εκπαιδευτικών μαθημάτων που διοργανώνονται βάσει όρων που εφαρμόζονται σε επίσημους δειγματολήπτες σπόρων προς σπορά και επιβεβαιώνονται με επίσημες εξετάσεις.
                                       Πρέπει να διενεργούν δειγματοληψία σπόρων προς σπορά σύμφωνα με τις ισχύουσες διεθνείς μεθόδους·

                                       γ)

                                       οι δειγματολήπτες σπόρων προς σπορά είναι:

                                                   i)

                                                   ανεξάρτητα φυσικά πρόσωπα·

                                                   ii)

                                                   πρόσωπα που απασχολούνται από φυσικά ή νομικά πρόσωπα, των οποίων οι δραστηριότητες δεν αφορούν την παραγωγή, την καλλιέργεια, τη μεταποίηση ή την εμπορία σπόρων προς σπορά,
                                                   ή

                                                   iii)

                                                   πρόσωπα που απασχολούνται από φυσικά ή νομικά πρόσωπα, των οποίων οι δραστηριότητες αφορούν την παραγωγή, την καλλιέργεια, τη μεταποίηση ή την εμπορία σπόρων προς σπορά.

                                             Στην περίπτωση που αναφέρεται στο σημείο iii), ο δειγματολήπτης σπόρων προς σπορά μπορεί να διενεργεί δειγματοληψία σπόρων προς σπορά μόνο σε παρτίδες σπόρων προς σπορά που παράγονται για λογαριασμό του εργοδότη του, εκτός εάν έχει συμφωνηθεί άλλως μεταξύ του εργοδότη του, του αιτούντος την πιστοποίηση και της αρχής πιστοποίησης σπόρων προς σπορά·

                                       δ)

                                       η δραστηριότητα των δειγματοληπτών σπόρων προς σπορά υπόκειται στην κατάλληλη εποπτεία της αρχής πιστοποίησης σπόρων προς σπορά. Όταν χρησιμοποιείται αυτόματη δειγματοληψία, πρέπει να ακολουθούνται οι δέουσες διαδικασίες υπό επίσημη εποπτεία·

                                       ε)

                                       για τους σκοπούς της εποπτείας που αναφέρεται στο στοιχείο δ), ένα ποσοστό των παρτίδων σπόρων προς σπορά που κατατίθενται για επίσημη πιστοποίηση υποβάλλεται σε δειγματοληπτικό έλεγχο από επίσημους δειγματολήπτες σπόρων προς σπορά. Το ποσοστό αυτό καλύπτει καταρχήν όσο το δυνατόν περισσότερο ομοιόμορφα τα φυσικά και νομικά πρόσωπα που καταθέτουν σπόρους προς σπορά για πιστοποίηση, καθώς και τα κατατιθέμενα είδη σπόρων, αλλά μπορεί επίσης να προσανατολίζεται στην εξάλειψη συγκεκριμένων αμφιβολιών. Το ποσοστό αυτό πρέπει να είναι τουλάχιστον 5 %. Ο εν λόγω δειγματοληπτικός έλεγχος δεν εφαρμόζεται στην αυτόματη δειγματοληψία.
                                       Τα κράτη μέλη συγκρίνουν τα δείγματα των σπόρων προς σπορά που επελέγησαν επίσημα με εκείνα της ίδιας παρτίδας σπόρων προς σπορά που επελέγησαν υπό επίσημη εποπτεία·

                                       στ)

                                       τα κράτη μέλη καθορίζουν τους κανόνες περί κυρώσεων που επιβάλλονται στις παραβιάσεις των εθνικών διατάξεων οι οποίες θεσπίζονται σύμφωνα με την παρούσα οδηγία και οι οποίες διέπουν την εξέταση υπό επίσημη εποπτεία. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές. Οι κυρώσεις μπορεί να περιλαμβάνουν την ανάκληση της άδειας που προβλέπεται στο στοιχείο α) από τους δειγματολήπτες σπόρων προς σπορά που κατέχουν επίσημη άδεια και για τους οποίους διαπιστώνεται ότι διέπραξαν, εκ προθέσεως ή εξ αμελείας, παράβαση των κανόνων που διέπουν τις επίσημες εξετάσεις. Τα κράτη μέλη διασφαλίζουν ότι η τυχόν πιστοποίηση του εξεταζόμενου σπόρου προς σπορά ακυρώνεται στην περίπτωση τέτοιας παράβασης, εκτός αν μπορεί να αποδειχθεί ότι ο εν λόγω σπόρος εξακολουθεί να πληροί όλες τις σχετικές απαιτήσεις.

                                 1β.   Σύμφωνα με τη διαδικασία που ορίζεται στο άρθρο 25 παράγραφος 2, μπορούν να θεσπίζονται και άλλα μέτρα που θα εφαρμόζονται στη διενέργεια δειγματοληψίας σπόρων προς σπορά υπό επίσημη εποπτεία.»

               5)

               Στο άρθρο 19, η παράγραφος 3 αντικαθίσταται από το ακόλουθο κείμενο:
               «3.   Τα κράτη μέλη προβλέπουν επίσης ότι οι σπόροι προς σπορά των ελαιούχων και κλωστικών φυτών που συγκομίζονται σε τρίτη χώρα πιστοποιούνται επίσημα, μετά από αίτηση, εάν:

                           α)

                           έχουν παραχθεί απευθείας από:

                                       i)

                                       βασικούς σπόρους προς σπορά ή πιστοποιημένο σπόρο προς σπορά που έχουν πιστοποιηθεί επίσημα σε ένα ή περισσότερα κράτη μέλη ή σε τρίτη χώρα στην οποία έχει χορηγηθεί ισοδυναμία βάσει του άρθρου 20 παράγραφος 1 στοιχείο β),
                                       ή

                                       ii)

                                       διασταύρωση βασικών σπόρων προς σπορά που έχουν πιστοποιηθεί επίσημα σε ένα κράτος μέλος με βασικούς σπόρους προς σπορά που έχουν πιστοποιηθεί επίσημα σε τρίτη χώρα βάσει των προϋποθέσεων που αναφέρονται στο σημείο i)·

                           β)

                           έχουν υποβληθεί σε επιτόπια επιθεώρηση που πληροί τους όρους που ορίζονται σε μια απόφαση περί ισοδυναμίας η οποία έχει ληφθεί βάσει του άρθρου 20 παράγραφος 1 στοιχείο α) για τη σχετική κατηγορία·

                           γ)

                           η επίσημη επιθεώρηση απέδειξε ότι πληρούνται οι όροι που ορίζονται στο παράρτημα ΙΙ για την ίδια κατηγορία.»

               6)

               Στο άρθρο 20 παράγραφος 1, το στοιχείο β) αντικαθίσταται από το ακόλουθο κείμενο:

                           «β)

                           οι σπόροι προς σπορά των ελαιούχων και κλωστικών φυτών που συγκομίζονται σε τρίτη χώρα και παρέχουν τις ίδιες εγγυήσεις όσον αφορά τα χαρακτηριστικά τους και τις διευθετήσεις για την εξέτασή τους, για την εξακρίβωση της ταυτότητας, για τη σήμανση και για τον έλεγχο είναι ισοδύναμοι ως προς τις απόψεις αυτές με τους σπόρους προς σπορά που συγκομίζονται στο εσωτερικό της Κοινότητας και συμμορφώνονται με τις διατάξεις της παρούσας οδηγίας.»

         Άρθρο 5
   Η οδηγία 2002/55/ΕΚ τροποποιείται ως εξής:

               1)

               Στο άρθρο 2, η παράγραφος 1 τροποποιείται ως εξής:

                           α)

                           στο στοιχείο γ), το σημείο iv) αντικαθίσταται από το ακόλουθο κείμενο:

                                       «iv)

                                       για τους οποίους έχει διαπιστωθεί με επίσημη εξέταση ή, στην περίπτωση των όρων που ορίζονται στο παράρτημα ΙΙ, είτε με επίσημη εξέταση είτε με εξέταση που διενεργήθηκε υπό επίσημη εποπτεία, ότι πληρούν τους όρους που ορίζονται στα σημεία i), ii) και iii).»

                           β)

                           στο στοιχείο δ), το σημείο iv) αντικαθίσταται από το ακόλουθο κείμενο:

                                       «iv)

                                       για τους οποίους έχει διαπιστωθεί με επίσημη εξέταση ή με εξέταση που διενεργήθηκε υπό επίσημη εποπτεία ότι πληρούν τους όρους που ορίζονται στα σημεία i), ii) και iii).»

               2)

               Στο άρθρο 2, προστίθεται η ακόλουθη παράγραφος:
               «4.   Όταν διενεργείται η εξέταση υπό επίσημη εποπτεία που ορίζεται στην παράγραφο 1 στοιχείο γ) σημείο iv) και στην παράγραφο 1 στοιχείο δ) σημείο iv), πρέπει να πληρούνται οι ακόλουθες απαιτήσεις:

                           A.

                           Επιτόπια επιθεώρηση

                                       α)

                                       Οι επιθεωρητές πρέπει:

                                                   i)

                                                   να έχουν τα απαραίτητα τεχνικά προσόντα·

                                                   ii)

                                                   να μην αποκομίζουν προσωπικό όφελος από τη διενέργεια των επιθεωρήσεων·

                                                   iii)

                                                   να έχουν λάβει επίσημη άδεια από την αρχή πιστοποίησης σπόρων προς σπορά του οικείου κράτους μέλους και η άδεια αυτή να περιλαμβάνει είτε την ορκωμοσία των επιθεωρητών είτε την υπογραφή, εκ μέρους των επιθεωρητών, μιας γραπτής δήλωσης δέσμευσης προς τους κανόνες που διέπουν τις επίσημες εξετάσεις·

                                                   iv)

                                                   να διενεργούν τις επιθεωρήσεις υπό επίσημη εποπτεία σύμφωνα με τους κανόνες που εφαρμόζονται στις επίσημες επιθεωρήσεις.

                                       β)

                                       Η προς επιθεώρηση καλλιέργεια σπόρων προς σπορά πρέπει να προέρχεται από σπόρους που έχουν υποβληθεί σε επίσημο έλεγχο εκ των υστέρων, τα αποτελέσματα του οποίου ήταν ικανοποιητικά.

                                       γ)

                                       Ένα ποσοστό των καλλιεργειών σπόρων προς σπορά πρέπει να ελέγχεται από επίσημους επιθεωρητές. Το ποσοστό αυτό πρέπει να είναι τουλάχιστον 5 %.

                                       δ)

                                       Ένα ποσοστό των δειγμάτων από τις παρτίδες των σπόρων που συγκομίζονται από τις καλλιέργειες σπόρων προς σπορά λαμβάνεται για επίσημο έλεγχο εκ των υστέρων και, κατά περίπτωση, για επίσημη εργαστηριακή δοκιμή των σπόρων προς σπορά όσον αφορά την ταυτοποίηση της ποικιλίας και την καθαρότητα.

                                       ε)

                                       Τα κράτη μέλη καθορίζουν τους κανόνες περί κυρώσεων που επιβάλλονται στις παραβιάσεις των εθνικών διατάξεων οι οποίες θεσπίζονται σύμφωνα με την παρούσα οδηγία και οι οποίες διέπουν την εξέταση υπό επίσημη εποπτεία. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές. Οι κυρώσεις μπορεί να περιλαμβάνουν την ανάκληση της άδειας που προβλέπεται στο στοιχείο α) σημείο iii) από τους επιθεωρητές που κατέχουν επίσημη άδεια και για τους οποίους διαπιστώνεται ότι διέπραξαν, εκ προθέσεως ή εξ αμελείας, παράβαση των κανόνων που διέπουν τις επίσημες εξετάσεις. Τα κράτη μέλη διασφαλίζουν ότι η τυχόν πιστοποίηση του εξεταζόμενου σπόρου προς σπορά ακυρώνεται στην περίπτωση τέτοιας παράβασης, εκτός αν μπορεί να αποδειχθεί ότι ο εν λόγω σπόρος εξακολουθεί να πληροί όλες τις σχετικές απαιτήσεις.

                           B.

                           Δοκιμή σπόρων προς σπορά

                                       α)

                                       Η δοκιμή σπόρων προς σπορά διενεργείται από εργαστήρια δοκιμών σπόρων προς σπορά, τα οποία έχουν εγκριθεί για το σκοπό αυτό από την αρχή πιστοποίησης σπόρων προς σπορά του οικείου κράτους μέλους υπό τους όρους των στοιχείων β) έως δ).

                                       β)

                                       Το εργαστήριο δοκιμής σπόρων διαθέτει υπεύθυνο αναλυτή σπόρων προς σπορά, ο οποίος φέρει την άμεση ευθύνη για τις τεχνικές δραστηριότητες του εργαστηρίου και διαθέτει τα αναγκαία προσόντα για την τεχνική διαχείριση τον εργαστηρίου δοκιμής σπόρων προς σπορά.
                                       Οι αναλυτές σπόρων προς σπορά του εργαστηρίου διαθέτουν τα αναγκαία τεχνικά προσόντα που αποκτώνται στο πλαίσιο εκπαιδευτικών μαθημάτων που διοργανώνονται υπό τους όρους που εφαρμόζονται σε επίσημους αναλυτές σπόρων προς σπορά και επιβεβαιώνονται με επίσημες εξετάσεις.
                                       Το εργαστήριο πρέπει να διαθέτει εγκαταστάσεις και εξοπλισμό, ο οποίος θεωρείται επισήμως από την αρμόδια αρχή πιστοποίησης σπόρων προς σπορά ότι είναι ικανοποιητικός για τους σκοπούς δοκιμής σπόρων προς σπορά, στο πλαίσιο της έγκρισης.
                                       Πρέπει να διενεργεί δοκιμή σπόρων προς σπορά σύμφωνα με τις ισχύουσες διεθνείς μεθόδους.

                                       γ)

                                       Το εργαστήριο δοκιμής σπόρων προς σπορά είναι:

                                                   i)

                                                   ανεξάρτητο εργαστήριο,
                                                   ή

                                                   ii)

                                                   εργαστήριο που ανήκει σε επιχείρηση σπόρων προς σπορά.

                                             Στην περίπτωση που αναφέρεται στο σημείο ii), το εργαστήριο μπορεί να διενεργεί τη δοκιμή σπόρων προς σπορά μόνο σε παρτίδες σπόρων προς σπορά που έχουν παραχθεί για λογαριασμό της επιχείρησης σπόρων προς σπορά στην οποία ανήκει, εκτός εάν έχει συμφωνηθεί άλλως μεταξύ της επιχείρησης σπόρων προς σπορά στην οποία ανήκει, του αιτούντος την πιστοποίηση και της αρχής πιστοποίησης σπόρων προς σπορά.

                                       δ)

                                       Η δραστηριότητα του εργαστηρίου όσον αφορά τη δοκιμή σπόρων προς σπορά υπόκειται στην κατάλληλη εποπτεία από την αρχή πιστοποίησης σπόρων προς σπορά.

                                       ε)

                                       Για τους σκοπούς της εποπτείας που αναφέρεται στο στοιχείο δ), ένα ποσοστό των παρτίδων σπόρων προς σπορά που κατατίθενται για επίσημη πιστοποίηση υποβάλλεται σε δοκιμή ελέγχου με επίσημη δοκιμή των σπόρων προς σπορά. Το ποσοστό αυτό καλύπτει καταρχήν όσον το δυνατόν περισσότερο ομοιόμορφα τα φυσικά και νομικά πρόσωπα που καταθέτουν σπόρους προς σπορά για πιστοποίηση, καθώς και τα κατατιθέμενα είδη σπόρων, αλλά μπορεί επίσης να προσανατολίζεται στην εξάλειψη συγκεκριμένων αμφιβολιών. Το ποσοστό αυτό πρέπει να είναι τουλάχιστον 5 %.

                                       στ)

                                       Τα κράτη μέλη καθορίζουν τους κανόνες περί κυρώσεων που επιβάλλονται στις παραβιάσεις των εθνικών διατάξεων οι οποίες θεσπίζονται σύμφωνα με την παρούσα οδηγία και οι οποίες διέπουν την εξέταση υπό επίσημη εποπτεία. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές. Οι κυρώσεις μπορεί να περιλαμβάνουν την ανάκληση της άδειας που προβλέπεται στο στοιχείο α) από τα εργαστήρια δοκιμής σπόρων προς σπορά που κατέχουν επίσημη άδεια και για τα οποία διαπιστώνεται ότι διέπραξαν, εκ προθέσεως ή εξ αμελείας, παράβαση των κανόνων που διέπουν τις επίσημες εξετάσεις. Τα κράτη μέλη διασφαλίζουν ότι η τυχόν πιστοποίηση του εξεταζόμενου σπόρου προς σπορά ακυρώνεται στην περίπτωση τέτοιας παράβασης εκτός αν μπορεί να αποδειχθεί ότι ο εν λόγω σπόρος εξακολουθεί να πληροί όλες τις σχετικές απαιτήσεις.»

               3)

               Το άρθρο 25 τροποποιείται ως εξής:

                           α)

                           η παράγραφος 1 αντικαθίσταται από το ακόλουθο κείμενο:
                           «1.   Τα κράτη μέλη απαιτούν, για την εξέταση των σπόρων προς σπορά για πιστοποίηση, τα δείγματα να λαμβάνονται επίσημα ή υπό επίσημη εποπτεία σύμφωνα με κατάλληλες μεθόδους. Ωστόσο, η δειγματοληψία σπόρων προς σπορά με σκοπό τον έλεγχο δυνάμει του άρθρου 39 πραγματοποιείται επίσημα.
                           Οι διατάξεις αυτές ισχύουν επίσης όταν λαμβάνονται δείγματα τυποποιημένου σπόρου προς σπορά για δοκιμές ελέγχου εκ των υστέρων.»

                           β)

                           παρεμβάλλονται οι ακόλουθες παράγραφοι:
                           «1α.   Όταν διενεργείται η δειγματοληψία σπόρων προς σπορά υπό επίσημη εποπτεία που προβλέπεται στην παράγραφο 1, πρέπει να τηρούνται οι ακόλουθες απαιτήσεις:

                                       α)

                                       η δειγματοληψία σπόρων προς σπορά διενεργείται από δειγματολήπτες σπόρων προς σπορά που έχουν εξουσιοδοτηθεί για το σκοπό αυτό από την αρχή πιστοποίησης σπόρων προς σπορά του οικείου κράτους μέλους υπό τους όρους που ορίζονται στα στοιχεία β), γ), και δ)·

                                       β)

                                       οι δειγματολήπτες σπόρων διαθέτουν τα αναγκαία τεχνικά προσόντα, τα οποία απέκτησαν στο πλαίσιο εκπαιδευτικών μαθημάτων που διοργανώνονται βάσει όρων που εφαρμόζονται σε επίσημους δειγματολήπτες σπόρων προς σπορά και τα οποία επιβεβαιώνονται με επίσημες εξετάσεις.
                                       Πρέπει να διενεργούν δειγματοληψία σπόρων προς σπορά σύμφωνα με τις ισχύουσες διεθνείς μεθόδους·

                                       γ)

                                       οι δειγματολήπτες σπόρων προς σπορά είναι:

                                                   i)

                                                   ανεξάρτητα φυσικά πρόσωπα·

                                                   ii)

                                                   πρόσωπα που απασχολούνται από φυσικά ή νομικά πρόσωπα, των οποίων οι δραστηριότητες δεν αφορούν την παραγωγή, την καλλιέργεια, τη μεταποίηση ή την εμπορία σπόρων προς σπορά·
                                                   ή

                                                   iii)

                                                   πρόσωπα που απασχολούνται από φυσικά ή νομικά πρόσωπα, των οποίων οι δραστηριότητες αφορούν την παραγωγή, την καλλιέργεια, τη μεταποίηση ή την εμπορία σπόρων προς σπορά.

                                             Στην περίπτωση που αναφέρεται στο σημείο iii), ο δειγματολήπτης σπόρων προς σπορά μπορεί να διενεργεί δειγματοληψία σπόρων προς σπορά μόνον σε παρτίδες σπόρων προς σπορά που παράγονται για λογαριασμό του εργοδότη του, εκτός εάν έχει συμφωνηθεί άλλως μεταξύ του εργοδότη του, του αιτούντος την πιστοποίηση και της αρμόδιας αρχής πιστοποίησης σπόρων προς σπορά·

                                       δ)

                                       η δραστηριότητα των δειγματοληπτών σπόρων προς σπορά υπόκειται σε κατάλληλη εποπτεία της αρμόδιας αρχής πιστοποίησης σπόρων προς σπορά. Όταν χρησιμοποιείται αυτόματη δειγματοληψία, πρέπει να ακολουθούνται οι δέουσες διαδικασίες υπό επίσημη εποπτεία·

                                       ε)

                                       για τους σκοπούς της εποπτείας που αναφέρεται στο στοιχείο δ), ένα ποσοστό των παρτίδων σπόρων προς σπορά που κατατίθενται για επίσημη πιστοποίηση υποβάλλεται σε δειγματοληπτικό έλεγχο από επίσημους δειγματολήπτες σπόρων προς σπορά. Το ποσοστό αυτό καλύπτει καταρχήν όσο το δυνατόν περισσότερο ομοιόμορφα τα φυσικά και νομικά πρόσωπα που καταθέτουν σπόρους προς σπορά για πιστοποίηση, αλλά μπορεί επίσης να προσανατολίζεται στην εξάλειψη συγκεκριμένων αμφιβολιών. Το ποσοστό αυτό πρέπει να είναι τουλάχιστον 5 %. Ο εν λόγω δειγματοληπτικός έλεγχος δεν εφαρμόζεται στην αυτόματη δειγματοληψία.
                                       Τα κράτη μέλη συγκρίνουν τα δείγματα των σπόρων προς σπορά που επελέγησαν επίσημα με εκείνα της ίδιας παρτίδας σπόρων προς σπορά που επελέγησαν υπό επίσημη εποπτεία·

                                       στ)

                                       τα κράτη μέλη καθορίζουν τους κανόνες περί κυρώσεων που επιβάλλονται στις παραβιάσεις των εθνικών διατάξεων οι οποίες θεσπίζονται σύμφωνα με την παρούσα οδηγία και οι οποίες διέπουν την εξέταση υπό επίσημη εποπτεία. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές. Οι κυρώσεις μπορεί να περιλαμβάνουν την ανάκληση της άδειας που προβλέπεται στο στοιχείο α) από τους δειγματολήπτες σπόρων προς σπορά που κατέχουν επίσημη άδεια και για τους οποίους διαπιστώνεται ότι διέπραξαν, εκ προθέσεως ή εξ αμελείας, παράβαση των κανόνων που διέπουν τις επίσημες εξετάσεις. Τα κράτη μέλη διασφαλίζουν ότι η τυχόν πιστοποίηση του εξεταζόμενου σπόρου προς σπορά ακυρώνεται στην περίπτωση τέτοιας παράβασης, εκτός αν μπορεί να αποδειχθεί ότι ο εν λόγω σπόρος εξακολουθεί να ικανοποιεί όλες τις σχετικές απαιτήσεις.

                                 1β.   Σύμφωνα με τη διαδικασία του άρθρου 46 παράγραφος 2, μπορούν να θεσπίζονται και άλλα μέτρα που θα εφαρμόζονται στη διενέργεια δειγματοληψίας σπόρων προς σπορά υπό επίσημη εποπτεία.»

         Άρθρο 6
   Στο άρθρο 4 της απόφασης 98/320/ΕΚ, η ημερομηνία «27 Απριλίου 2005» αντικαθίσταται από την ημερομηνία «30 Σεπτεμβρίου 2005».
   Άρθρο 7
   Έως την 1η Οκτωβρίου 2010, η Επιτροπή υποβάλλει λεπτομερή αξιολόγηση της απλούστευσης των διαδικασιών πιστοποίησης που θεσπίζει η παρούσα οδηγία. Η αξιολόγηση αυτή εστιάζεται ιδίως στις επιδόσεις των συστημάτων εποπτείας όσον αφορά τις πιθανές επιπτώσεις στην ποιότητα του σπόρου προς σπορά.
   Άρθρο 8
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία έως την 1η Οκτωβρίου 2005. Ανακοινώνουν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ των εν λόγω διατάξεων και της παρούσας οδηγίας.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς καθορίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εθνικού δικαίου, τις οποίες θεσπίζουν στον τομέα που διέπεται από την παρούσα οδηγία.
   Άρθρο 9
   Η παρούσα οδηγία αρχίζει να ισχύει την έβδομη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 10
   Η παρούσα οδηγία απευθύνεται στα κράτη μέλη.

      Βρυξέλλες, 22 Δεκεμβρίου 2004.

            Για το Συμβούλιο

            Ο Πρόεδρος

         C. VEERMAN

      (1)  Γνώμη που διατυπώθηκε στις 17 Νοεμβρίου 2004 (δεν έχει ακόμα δημοσιευθεί στην Επίσημη Εφημερίδα).

      (2)  Γνώμη που διατυπώθηκε στις 15 Σεπτεμβρίου 2004 (δεν έχει ακόμα δημοσιευθεί στην Επίσημη Εφημερίδα).

      (3)  ΕΕ 125 της 11.7.1966, σ. 2298/66· οδηγία όπως τροποποιήθηκε τελευταία από την οδηγία 2004/55/ΕΚ (ΕΕ L 114 της 21.4.2004, σ. 18).

      (4)  ΕΕ 125 της 11.7.1966, σ. 2309/66· οδηγία όπως τροποποιήθηκε τελευταία από την οδηγία 2003/61/ΕΚ (ΕΕ L 165 της 3.7.2003, σ. 23).

      (5)  ΕΕ L 193 της 20.7.2002, σ. 12· οδηγία όπως τροποποιήθηκε από την οδηγία 2003/61/ΕΚ.

      (6)  ΕΕ L 193 της 20.7.2002, σ. 33· οδηγία όπως τροποποιήθηκε τελευταία από τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ L 268 της 18.10.2003, σ. 1).

      (7)  ΕΕ L 193 της 20.7.2002, σ. 74· οδηγία όπως τροποποιήθηκε τελευταία από την οδηγία 2003/61/ΕΚ.

      (8)  ΕΕ L 140 της 12.5.1998, σ. 14· απόφαση όπως τροποποιήθηκε τελευταία από την απόφαση 2004/626/ΕΚ (ΕΕ L 283 της 2.9.2004, σ. 16).

      (9)  ΕΕ L 25 της 1.2.1999, σ. 27.